text: 1Chay wichan Israel runacunapa Libadüraynaj tanta nishan fiestan yaycaycämuran. Chay fiestata ricsij: Pascua nir. 2Chay junajcuna mayur cüracunawan Moiséspa shiminta yaçhajcuna parlanacuran: Jesústa pacayllapa wañurachishun nir. Runacunata manchacur, pacayllapa wañuchiyta munaran. 3Supayna Judas Iscariotita maquichacur yarpächiran Jesústa wañuyman jitarpunanpaj. Chaymi Jesúspa purïshijnin carsi, 4mayur cüraman, Tayta Diosninchipa wasinta täpajcunapa capitanninman aywaran: Jesústa charïshishayqui nir. 5Chaura paycuna jatunpa cushicur: Jillayta jushayqui niran. 6Chay junajpita-pacha charij-charijllana caycaran runa mana caycaptin mayçhüpis Jesústa charinanpaj. 7Pascua fiesta änir çhayamuran. Chay fiestaçhu Israel runacuna libadüraynaj tantata micuj. Acrashan cashnitapis pishtaj. 8Jesúsna Pedrutawan Juanta caçharan: Mä, ayway. Pascua micuyta camaricamuy nir. 9Paycuna tapuran: ¿Mayçhütaj camaricamushaj? nir. 10Jesúsna niran: Jerusalén marcaman çhayaptiqui, puyñullawan runa yacuta apaycajta ricanquipaj. 11Jipallanta aywanqui. Wasiman yaycuptin, wasiyujta ninqui: Tayta Jesús caçhamasha. ¿Mayçhütäshi wasi jäcuycan purïshijnincunallawan Pascua micuyta micunanpaj? 12Paynam camarishallata jäcuj altusninta ricachishunquipaj. Chayllaçhu pishijcunata camaricunqui. 13Chaynuy niptin, purïshijnincuna aywar, Jesúspa shiminman-tupu llapantapis tariran. Chayllaçhu Pascua micuyta camaricuran. 14Chacas-chacasna caçhancunawan micunanpaj Jesús jamacuycuran. 15Nircur niran: Wañuy mana çhayapamaptillan, llapaniquiwan Pascua micuyta sumaj munashcä. 16Cananpita Pascua micuyta mana micushänachu. Llapanchita Tayta Diosninchi maquinman jishpichimaptinchiraj, yapay micushunpaj. 17Chaypita bïnuyuj cüpata aptacurcur niran: Taytallau Tayta, ima allish tarichillämashcanqui. Caçhancunatana niran: Cay cüpallapita llapaniqui upuchinacuy. 18Sumaj tantiyacunquiman. Cananpita bïnuta mana upushänachu. Llapanchita Tayta Diosninchi maquinman jishpichimaptinchiraj, upushaj. 19Chaypita tantata aptacurcur, niran: Taytallau Tayta, ima allish tarichillämashcanqui. Jinarcur tantata paquircur-paquircur, aypuran: Catay. Cay tanta quiquïmi caycä. Jamcuna-raycur wañuyman çhayashaj. Chaymi tantata paquipanacur, washänaj-raycur wañuyman çhayashäta yarparämanqui nir. 20Micuyta ushyarcur juc bïnuyuj cüpata aptacurcur, niran: Cay bïnu yawarnïmi. Washänaj-raycur wañuyman çhayaptï, yawarnï jiçhanga. Yawarnïwanraj parlanacushanta juctana Tayta Diosninchi çharcucaycächin. 21Nuwanchiwan micujmi wañuyman jitarpamanga. 22Tayta Diosninchi caçhamasha. Quiquin camacächiptin, wañuyman çhayashaj shimin çharcucänanpaj. Jitarpamaj runam ichanga juyupa ñacanga. 23Chaura caçhancuna tapunacuran: ¿Mayganinchiraj wañuyman jitarpushun? nir. 24Chaypita Jesúspa caçhancuna mandaj cayta ashishpan quiquin-puralla piñanacuran. 25Chaymi Jesús niran: Jäpa runacuna juc-niraj cawashanta musyanqui. Paycuna Tayta Diosninchita mana manchapacunchu. Mandajnincunapis ullgurcur-ullgurcur, nishan-nishan marca-masincunata imatapis rurachin. Pipis apärinanta mana munanchu. Alli-tucushpan pipis: Llaquipäcuj runa ninanta munan. 26Jamcunam ichanga chaynuy ama canquimanchu. Mayur runa carpis, ama mayur-tucunquimanchu. Mandaj carpis, llapanta yanapanquiman. 27Mä, tapucushayqui. Runacuna, ¿pitataj alli ñawinwan rican: mïsaçhu jamajtachu, micuy jaracujtachu? Mayur runa captin, mïsaçhu jamajta alli rican, ¿au? Chaypis nuwaga llapaniquita jarashcaj. 28Ñacapacuptïsi, jamcuna shacyächimashcanqui. Mana caçharaycamashcanquichu. 29Chaymi mandaj canäpaj Papänï çhuramashan-jina nuwapis mandaj canayquipaj çhurashayqui. 30Mandaj carga, jamarashäçhu jamachishayquipaj. Micushäçhu micunquipaj. Çhunca ishcaywan casta Israel-masiquicunatapis maquiquiman çhurashaj. Paycunata mandanquipaj. 31Chaypita Simón Pedruta Jesús niran: Simónllau Simón, wiyacamashayquitapis, mana wiyacamashayquitapis llapaniquita mayur Supay musyapayta munaycäshunqui. Quiquin Tayta Diosninchita mañacusha musyapäshunayquipaj. 32Maquichacushunquipaj. Chaypis mayna Tayta Diosninchita mañacushcä maquinpita mana witicunayquipaj. Chaymi wanacurir, willacuj-masiquicunata shacyächinqui. 33Pedruna niran: Tayta, wiçhgachishuptiquisi, wañuchishuptiquisi, mana imaysi jaguirishayquipächu. 34Jesúsna niran: Pedro, mana ricsij tucumanquipächu. Gällu mana cantaptillan, quimsa cutiparaj wasguimanquipaj. 35Chaypita caçhancunata Jesús niran: Ñaupata wallguiynajta, jipiynajta caçhäraj. ¿Imallasi pishishcashunquichu? Paycunana niran: Mana imapis pishïmashachu. 36Jesúsna niran: Cananmi ichanga camaricuy. Jillayniquita, jipiquita camaricuy. Cuchilluyqui mana captin punchuyquita ranticuycur, juc cuchilluta rantiy. 37Sumaj wiyamay. Nuwapaj Tayta Diosninchipa shiminçhu nin: Juchaçhu arujta-jina runacuna ricanga. Rimashan çhayamunanpaj wallcallana pishin. 38Caçhancunana niran: Tayta, ishcay cuchilluta charaycä. Jesúsna niran: Amana rimashunchu. Mana tantiyamanquichu. 39Chaypita imaypis aywashan-jina purïshijnincunawan-ima Ulïbus punta quinranman Jesús cuticuran. 40Pacharänanman çhayar, niran: Mana wasguimänayquipaj Tayta Diosninchita mañacäriy. 41Carushman aywaycur jungurpacuycur, mañacuran: 42Papä, camacaptin, shuyarämaj ñacay ama çhayapämanmanchu. Jishpiyta munaptïsi, shungü munashan ama camacächunchu. Manchäga munashayquinuylla llapanpis caycullächun nir. 43(Llaquish mañacuycaptin anjil çhayarcur, Jesústa shacyächiran. 44Payga juyupa llaquicur, llapan shungunwan Tayta Diosninchita mañacuran. Jananpitapis yawar-jinaraj südaynin shuturan.) 45Mañacuyta ushyaycur, purïshijnincuna juturashanman cutiran. Paycuna llaquicuyllawan puñucäcuran. 46Chaymi niran: ¿Puñurcaycanquiçhim? Ricchapacuy. Mana wasguimänayquipaj Tayta Diosninchita mañacäriy. 47Jesús rimaycaptillan, purïshijnin cashpansi Judas çhayapuran achcaj runata pushacurcur. Jesústa wamayaj-tucur macallarcuran. 48Jesúsna niran: Judas, ¿Tayta Diosninchipa caçhan caycaptïchu, wamayämaj tumpaylla wañuyman jitarpaycamanqui? 49Charinanta musyar, purïshijnincuna niran: Tayta Jesús, ¿cuchilluwanchu washäcushun? 50Chaynuy nir jucnin mayur cürapa uywayninpa dirïchicaj rinrinta rugupariran. 51Jesúsna niran: Ama ruraychu. Jinarcur runapa rinrinta yataycullar, allchacärachiran. 52Jesústa charij aywarunaj mayur cüracuna, Tayta Diosninchipa wasinta täpajcuna, mayur runacuna. Paycunata Jesús niran: ¿Imatataj yarpanqui? ¿Suwa cashätachu? ¿Imanirtaj jiruyquiwan-jiruyquiwan, cuchilluyquiwan-cuchilluyquiwan shamushcanqui? 53Waran-waran Tayta Diosninchipa wasinçhu ricamashcanqui. ¿Imanirtaj mana charimashcanquichu? ¿Imanirtaj supay purishan üra shamushcanqui? Supay shacyächishuptiqui munashanta rurar, shamushcanqui. Chaypis Tayta Diosninchiraj llapanta camacächisha. 54Jesústa charircur, mayur cürapa wasinman aparan. Caru jipallanta Pedrupis aywaran. 55Waquin runacuna cürapa wasinman çhayar sawan rurinçhu ninata ratarcachir, mashacuycaran. Pedrupis mashacuycaran. 56Mashacuycajta ricapärir, cürapa uywaynin jipash niran: Cay runapis Jesúswan purij runa. 57Pedrum ichanga wasguiran: Mana ricsïchu nir. 58Mayllanta juc runapis Pedruta ricar, wiyächipaypa niran: Jampis Jesústa purïshishcanqui, ¿au? Pedruna niran: Mana. 59Chaypita mana aycällatasi juc runapis niran: Cay runa Galilea marca runam, ¿au? Jesúswan purish canga. 60Pedruna yapay wasguiran: Mana. Imatash rimacullanquipis nir. Rimaycaptillan, gällu cantariycuran. 61Jesúsna ticrarcur, Pedruta ricäriran. Ricäriptin, Pedro yarpäriran: Mana ricsij tucumanquipächu. Gällu manaraj cantaptillan, quimsa cutipa wasguimanquipaj nishanta. 62Tayta Jesúspa shiminta yarpärir sawan wajtaman llucshiycur, llaquicuywan juyupa wagaran. 63Täpaj runacuna Jesústa pucllacur ushyaran. Wascaran. 64Ñawinta chaparcur, magar ushyaran: ¿Pï magashushayquitapis musyanquichu? nir. 65Tucuyta ashllir ushyaran. 66Pacha wararcuptin, mayur runacuna, mayur cüracuna, Moiséspa shiminta yaçhajcuna jutucaran. Mayur Israel runacunapa sisyunninman Jesústa aparan. 67Paycuna Jesústa tapuran: Mä, willamay. ¿Tayta Diosninchi caçhamushan Washäcujchu canqui? nir. Jesúsna niran: Au. Nuwa caycä niptïsi, mana çhasquicamanquimanchu. 68Imallata tapuptijsi, mana willamanquimanchu. 69Imata yarpaptiquisi, Tayta Diosninchi caçhamasha. Cananpita Munayniyuj Tayta Diosninchipa dirïcha-caj lädunçhu jamashaj mandäshinäpaj. 70Jesúspa shiminta wiyar, llapan ullgucäcuran: ¿Jamchush Tayta Diosninchipa Wawan canqui? nir. Jesúsna niran: Rasullanta rimashcanqui. 71Paycunana niran: Tistïguta ama ashishunnachu. Wañuchinanchipaj quiquinpa shimillan jitarpuycusha. Shiminpita musyanchi Tayta Diosninchita apärishanta .


c: text/html

text: 1Chaura mä, tapushayqui. ¿Acracuynin caycaptinchu, llapan Israel runacunata Tayta Diosninchi wasguipasha? Mana. Mana llapallantachu wasguipasha. Nuwapis Israel runa cä. Abrahampis, willcan Benjamínpis auquillü. 2Unaypita-pacha acracushan Israelcunata Tayta Diosninchi mana wasguiparanchu. Shiminçhüpis Elíaspita riman. Paymi juc cuti jagayar, niran: 3Taytallau Tayta, acracushayqui runacuna willacuj-masïcunata llapanta wañuycachisha. Jarashunayqui tullpacunatapis llapanta juçhurachisha. Nuwatapis wañuchimänanpaj ashircaycäman. Quiquilläna jamman yupachicuycä. 4Tayta Diosninchim ichanga niran: Mana jamllachu yupachicaycämanqui. Manchäga acracushäcuna jançhis waranga (7,000) nuwallaman yupachicaycäman. Paycuna manacaj yaya Baalman mana yupachicunchu. Yaya Baalta mana manchapacunchu. 5Canan wichanpis Tayta Diosninchi acracushan Israel runacuna caycanraj. Yupashalla caycaptïsi, llaquipämashpan camacächin payllaman yupachicärinäpaj. 6Ichanga mana allita rurashäpitachu wamrachacamasha; manchäga alli shungu cashpan. Llaquipämashanman alli rurashäcuna mana tincunchu. 7Chaymi Israel runacuna Tayta Diosninchiwan alli ricanacuyta munarsi, mana camäpacushachu. Acracushancunalla Tayta Diosninchiman yupachicun. Waquinta chucru shungu cananpaj camacächisha. 8Shiminçhüpis nin: Upa cananpaj Tayta Diosninchi camacächisha. Ñawiyuj carsi, rinriyuj carsi, canancamanpis Tayta Diosninchipa shungun munashanta mana tantiyacunchu. 9Unay mandaj Davidpis chiqui runacuna imaman çhayananta munar, Tayta Diosninchita mañacuran: Tünancuna ñacayman apachun. Imamanpis çhayachun. Unyanta cutichir, llapallanta illarachiy. 10Ñawin ricaycaptinsi, japra-jina cacuchun. Tantiyayninpis jasacächun. Sumaj ñacananpaj jucpa maquinman çhuray nir. 11Chaypis ama nishuwanchu: Jesústa mana çhasquicushanpita Tayta Diosninchi Israel runacunata pasaypa wasguipasha. Ricaytapis mana munanchu nir. Manchäga Israel runacunata wasguipashan-janan jäpa runacunatana Tayta Diosninchi wamrachacusha. Juchantapis mana yarparanganachu. Jäpa runacunata yanapaptinraj, Israel runacunapis juchanpita wanacunga. Tayta Diosninchiman yupachicunga. 12Israel runacuna wasguipayninpa Tayta Diosninchi jäpa runacunata sumaj yanapasha. Allipaj wasguipash caycaptin, llapan Israelcunata maquinman Tayta Diosninchi shuntangapaj. Chay wichan llapallanchita Tayta Diosninchi sumaj yanapämäshun. 13Jäpa runacuna, canan jamcunatapis tantiyachishayqui. Washäcuj Jesúspita willapänajpaj Tayta Diosninchi caçhacamasha. Llapan shungüwan willapäcuycä. 14Jamcunata willaparsi, Israel-masïcunata mana jungächu. Jamcunata ricacushushpayqui Tayta Diosninchiman yupachicunanta munä. Yupachicuptin, Tayta Diosninchi jishpichinga. 15Israel runacuna wasguishanpita jäpa runacunatana Tayta Diosninchi alli rican. Ima alliraj canman Israelcunapis Washäcuj Jesústa çhasquicuptin. Çhasquicuptin, cawarishta-yupay Tayta Diosninchi ricanga. 16Sumaj tantiyacushun: Juc tantata jaraptinchi, llapan tantata alli ñawinpa Tayta Diosninchi rican. Paypa maquinman yürapa sapinta çhuraptinchi, callapantin yürapis maquinçhu ricacun. Chaynuypa tantiyanchi llapan Israelcunata Tayta Diosninchi wamrachacunanta unay auquilluncuna maquinçhu cawashanpita. 17Tincuchiypa tantiyacushun. Alli ulïbus yüra Israel runacunawan tincun. Jäpa runacunana jaçha ulïbus yürawan tincun. Alli ulïbusta llaumarir, jaçha ulïbuspa callapanta Tayta Diosninchi tanachisha. Tanachiptin, alli ulïbuspa cullullançhüna jaçha ulïbuspa callapan chillguin. Alli ulïbuspa sapillanwan cawan. 18Chaypis jatun-tucur, Israelcunata pampaman ama çhurashuwanchu. Callapanga sapinta mana cawachinchu. Manchäga sapinmi callapancunata cawachin. Chay-jina jamcunapis Israel runacunapita Tayta Diosninchipa maquinçhu cawarcaycanqui. 19Chaymi alli-tucur ama ninquimanchu: Alli ulïbusta llaumarir, chay culluman tanachimasha jaçha ulïbus-jina caycaptïsi. 20Rasullanta rimaycanqui. Ichanga sumaj tantiyacuy. Alli ulïbusta llaumariycur wicaparij-jina mana yupachicushanpita Israel runacunata Tayta Diosninchi jargurisha. Cananga jäpa runa captiquisi, Jesúspa shiminta çhasquicushayquipita maquinçhu puriycächishunqui. Chaymi ama alli-tucunquichu. Ama witicunquichu. Manchäga Tayta Diosninchita manchapacur cawanquiman. 21Alli ulïbuspa callapanta mana cuyapaycarga, jamcunatapis mana cuyapäshunquipächu maquinpita witicuptiqui. 22Sumaj tantiyacushun. Tayta Diosninchi waquin runata llaquipan; waquintana mana. Wasguipäcuj Israelcunata mana llaquipashachu. Payman yupachicuptiquim ichanga, llaquipashcashunqui. Mana yupachicuptiquim ichanga, callapata llaumarij-jina wicaparishunquipaj. 23Jesúspa shiminta çhasquicuptin, Israelcunatapis yapay maquinçhu Tayta Diosninchi purichinga. Llaumash carsi, quiquinpa callapanta tanachishan-jina cutichinga. Tayta Diosninchi munayniyuj llaumariycur, cashganman cutichinanpäpis. 24Pipis jaçha ulïbuspa callapanta alli ulïbus yüraman mana tanachiycaptinsi, Tayta Diosninchi jäpa runacunata wamrachacusha. Pipis alli ulïbuspa callapanta juclla tanarächinman. Chay-jina Tayta Diosninchi acracushan Israel runacunata shuntangapaj. 25Irmänucuna, mana yaçhaj-tucunanchipaj Tayta Diosninchi yarpashanta sumaj tantiyacushun. Wamrachacushanta jäpa runa captinsi, llapanta Tayta Diosninchi ricsiraycan. Israelcunam ichanga chucru shungu cashpan wasguipaycangaraj llapan ricsirashan jäpa runacunata maquinman shuntanancaman. 26Chaypitaraj llapan Israel runacunatapis maquinman Tayta Diosninchi shuntanga. Shiminçhüpis nin: Washämänanchipaj jucmi Sión marcapita ricarimunga. Juchaçhu cawashanpita Jacobpa willcancunata wanacachinga. 27Jananmanpis nin: Parlanacushäta çharcur, jucha aparicushanta mana yarparäshänachu. Llapanta jungaycushaj. 28Chaypis Jesúspa alli willapanta wasguipashanpita Israel runacunata juyu ñawinwan Tayta Diosninchi rican. Jamcunatam ichanga jäpa runa captiquisi, Jesúspa alli willapanta çhasquicushayquipita alli ñawinwan ricashunqui. Chaypis unay auquilluncunata acracuyninpa Israelcunata llaquipaycanraj. 29Acracushancunata Tayta Diosninchi mana wasguingapächu. Manchäga aunishanta çharcurpis, yanapangapaj. 30Ñaupata jamcuna mana wiyacurayquichu. Chaypis Israelcuna wasguipaptin Tayta Diosninchi llaquipar, jamcunatana maquinçhu puriycächishunqui. 31Llaquipäshushayqui-jina Israelcunatapis llaquipanga cananlla mana wiyacuptinsi. 32Llapanchita llaquipämänanchi-raycur Tayta Diosninchi camacächisha upa-tucunanchipaj. Chaymi Israel runacuna captinchisi, jäpa runacuna captinchisi, shiminta mana wiyacuranchichu. 33Chaynuy caycaptin, Tayta Diosninchi yarpashanta, ¿piraj tantiyanman? Yarpay-sapa cayninman, ¿piraj tincunman? Yarpashanta pipis mana tantiyanmanchu. Yarpay-sapa caynintapis mana ricsinmanchu. 34Shiminçhüpis nin: Tayta Diosninchi yarpashanta pipis mana tantiyanchu. Pipis mana willapanmanchu. 35Pipis mana challishachu: Cutichimay ninanpaj. 36Tayta Diosninchi quiquinmi llap-llapanta camasha. Maquinçhu llapantapis purichin. Payllapaj llapanpis caycan. Chaymi payllata llapanchi imay-imaycamanpis alliman çhurashun. Chaynuy caycullächun.

robotstxt: allowed

filter: keep


text: 1Chaymi Pabluqa tukuy chay tantakasha kusa mas karguyjunkunata chapar kaynu niran: --Ukniykuna, nuqaqami kanankaman Dyuspa naypanpiqa tasha kani allinkunata yarpur, rurar ima. 2Chaynu nitinmi, kurakunapa mantaqnin Ananiasqa willaran, chay yatankaqlapi kaq runakunata, Pabluta shiminpi maqananllapapaq. 3Chaymi Pabluqa niran: --¡Allin tukuq runa, Dyusmi qamtapis maqashunqa! Chaqa qam, liy nishannullata nuqawan ruranaykipaq chaypi tayarqa, ¿imapaqtaq liyta mana kasurqa maqachimanki? nir. 4Chaynu nitinqa, chaypi kaqkunaqa niranllapa: --¿Waknuchu Dyus akrashan kurakunapa mantaqnintaqa musyanki? nir. 5Pabluqa niran: --Ukniykuna, manami nuqaqa yach'araychu kurakunapa mantaqnin kanqa nirqa. Chaqa Dyus nitin iskribikashakunapimi nin: 'Amami pwibluykipi mantakuqtaqa mana allinta willankichu' nir. 6Chaymantami Pabluqa chaypi tantakashakunaqa fariseo, saduceo runakuna nir kwintata qukaran. Chaymi jwirtita rimar niran: --Ukniykuna, nuqaqami fariseo runa kani, fariseukunapa ayllun. Chayraykumi, wanushakunaqa qashan kawsamun nir kriyiq katiy, allita tapumar yach'amanayanllapa. 7Chaynu Pablo nitinmi, chay fariseukuna, chaynulla saduceo runakunapis, paynin paynin willanakur, chiqanchanakuranllapa. Chaqa fariseo runakuna yupayllami Pablupis kriyiq. 8Piru saduceo runakunaqa ninllapa, wanuqkunaqashi mana kawsamunnachu nir. Chaynulla ninpis, angelkuna, ispiritupis, mana kanchu nir. Nataq fariseo runakuna-shuypaqa kriyinllapa chay saduceukuna mana kriyishankunapiqa. 9Chaynu piñachinakurmi, paynin paynin anyanakuranllapa. Chayna, yach'ar yach'achikuqkuna fariseukuna kar, sharir kaynu niranllapa Pablupaqqa: --Kay runaqa mana ima mana allintapis rurashachu. Imanupiqach'i uk ispiritu, manaqachu uk a'ngel willatin rimasha kanqa nir. 10Piru chaynu mana qasillaq anyanakuyatinllapaqa, chay suldadukunapa mantaqninqa yarpuran: Wak Pablutach'i aypar piti piti tukchinqallapa nir. Chaymi ayka suldadukunata kach'aran Pabluta dasla apananpaq chay kwartil kayashanllaman. 11Chaymanta chay tuta yurqaypimi Amitunchikqa Pabluman rikarir niran: "Shachinakuy Pablo. Chaqa nuqapaq kay Jerusalenpi rimashaykinumi, Romapipis rimanki" nir. 12Chaymanta achkiyatinnaqa, wakin Israel runakunaqa parlaranllapa imanu Pabluta wanuchinanllapapaq nirmapis. Chaymi juraranllapamapis, manashi mikuyanqallapachu, chaynulla manashi upyayanqalamapischu Pabluta manaraq wanuchisha karqa nir. 13Chaynu tratuta rurasha chaykunaqami, kwarintamantapis mas runakuna karanllapa. 14Chaymi kurakunapa mantaqninkunaman, chaynulla ruku mantakuqkunaman rir kaynu niran: --Nuqakunaqami jurasha kanillapa ama mikunayllapapaqchu, manaraq Pabluta wanuchiyarqa. 15Kananqami qamkuna chay wakin kusa mas karguyjunkunawan mañayllapa chay suldadukunapa mantaqninta qamkunaman allaqmanta Pabluta apamunanllapapaq, 'Imanullapis allita tapushaqllapa' nirla. Chaypaqqami, nuqakunaqa listuna yarakuyashaqllapa, manaraq ch'amuyatin wanuchinayllapapaq. 16Piru chaynu parlashanllapapaqmi, Pablupa irmananpa wamran yach'aran. Chayta yach'arqa, riran chay suldadukunapa kwartilninman Pabluta willaq. 17Chaymi, Pabluqa suldadukunapa uk kapitanninta qayar niran: --Kay wamrata apay mantaqnikiman. Paymi imalataqa willanayan nir. 18Chaymi, chay kapitanqa mantaqninman apar niran: --Chay prisu kaq Pablumi qayamar nimasha, kay wamrata qamman apamunaypaq. Chaqa payqashi imalataqa willashunayan nir. 19Chaymi, chay suldadukunapa mantaqninqa, makinmanta aysakur wakaqla apar chay wamrataqa kaynuta tapuran: --¿Imatataq willamanayanki? nir. 20Chaynu nitinmi, chay wamraqa niran: --Israel runakunami parlasha, qamta willashutinllapa allaqmanta apanaykipaq Pabluta chay kusa mas karguyjunkunaman, 'Imalataqa tapushaqllapa' niqnula. 21Piru amami kriyinkichu. Chaqa, paykunamanta kwarintamantapis mas runakuna yarakuyanqallapa pakakusha wanuchinanpaq. Chaqa paykunami jurashallapa manashi mikuyanqallapachu, chaynulla manashi upyayanqallapapischu Pabluta wanuchinankaman nir. Kananqami, paykunaqa 'Apashaq' ninaykilatana yarayanllapa. 22Chaymi, chay suldadukunapa mantaqninqa chay wamrata kach'aran kaynu nir: --Amami mayqantapis willankichu chay parlamashaykitaqa. 23Chayna chay suldadukunapa mantaqninqa, ishkay kapitanta qayamur willaran: --Suldadukunata willay listakanqallapa kanan tuta tukuynin, a las nwibi rinanllapapaq Cesarea pwibluman. Kaynumi listakanqallapa: Dusyintus suldadukuna ch'akpa rinanpaq, sitintaqa bistyapi rinanpaq, nataq dusyintus-shuypaqa lansawan rinanllapapaq. 24Chaynulla Pablupaqpis listankillapa uk bistyata chaypa anan ritin, allilanta ch'achinaykillapapaq gubirnadur Felixpa naypanmanqa. 25Chay paykunawanqa uk kartata kach'aran kaynu niqta: 26Nuqa Claudio Lisiasmi, qam kusa mantakuq gubirnadur Felixta saludashuni. 27Nishunimi: Israel runakunami, kay runataqa aypashallapa kasha wanuchinanllapapaq. Chaymi "Nuqa romano runa" nir yach'ar, suldaduykunawan rir washasha kanillapa. 28Chaypaq allita yach'anarmi, aparay Israel runakunapa kusa mas karguyjunkunaman. 29Chayman apatiymi, paykunapa kustumrinkunaraykula ch'iqnisha kasha karanllapa. Chaynu katinmi, wanuchinanllapapaq, karsilman itananllapapaqmapis mana allinchu. 30Chaymi, Pabluta qamman kach'amuni Israel runakunashi parlashallapa wanuchinanllapapaq nir yach'ar. Chaynulla gubirnadur Fe'lix, Israel runakunatapismi willasha kani qampa naypaykiman shamur parlashutin yach'anaykipaq, imapaqmi uchachayan nirmapis. Kaylatami willashunaray. 31Chay suldadukunaqami, chay mantaqnin nishannulla Pablutaqa tuta aparanllapa. Chaynu tukuy tuta rirllapami, ch'aranllapa Anti'patris shutiq kwartilkaman. 32Chaymanta achkiyatinnaqa, chay ch'akpa risha suldadukunaqa tikrakamuranllapana chay kwartilninllapaman. Nataq chay bistyapi risha chaykuna-shuypaqa, riranllaparaq chay Cesarea pwibluman ch'anankaman. 33Chaymanta Cesarea pwibluman ch'arnaqa, chay kartata apashanllapataqa gubirnadurta quranllapa. Chaynulla Pablutapis qukuranllapa. 34Chay kartata qutinllapa liyirqa, chay gubirnadurqa Pablutaqa tapuran: --¿Maymantataq kanki? nir. Chaymanta Pabluqashi prubinsya Ciliciamanta nir yach'arqa, 35niran: --Chay uchachashuqkuna shamutinmi yach'ashaq nir. Chaymantami, kach'akuran allita rikananllapapaq Pablutaqa, gubyirnu Herodespa mantakuna wasinpi tatin.


text: 1Yucuan chaha yañi, chacú ndahvi nuu ndo cha cuenda cha ndahvi cuñí Nyoo nyehé ra chi yo, na nacuhva cuenda yo coño ñuhu yo chi ra, tari noo ofrenda cha nyitó, ta cachi coo yo nuu ra, vatyi yucuan cuví cuhva tɨɨn cuenda ra cha sacahnú yo chi ra. 2Ta ma coo ca yo cuhva iyó ñáyɨvɨ iyó sɨquɨ ñuhu ñayɨvɨ̱ ihya. Soco na nasama yo cuhva iyó yo chihin cha nduchaa̱ cuhva chicá xiñi yo. Ta tyicuan caa ta coto yo yoso cuhva cuñí Nyoo chihin yo vatyi coto yo nya cha vaha, ta nya cha tahán iñi ra. Ta coto yo ñáá ndɨhɨ cha tahán chi sacuvi yo. 3Nyoo, cha catyi cha vaha ñáyɨvɨ cuví ra, ta tyatyiño̱ ra chii vatyi cuvi apóstol chi ra, yucuan chaha catyí chi tandɨhɨ nyoho vatyi ni noo ndo ta ma caca xiñi ndo tyi vaha ca ndo. Soco caca vaha xiñi ndo yoso cuhva iyó ndo chihin yoso cuhva cha vaha chaha̱ Nyoo chi ndo ɨɨn ri chihin cha chinó iñi ndo chi ra. 4Vatyi cha noo coño ñuhu, cuaha xaan cuhva iyó chi, ta ña ɨɨn ri maa tyiño saha chi. Chɨtɨ nuu yo, noo tyiño sahá chi, ta soho yo inga tyiño sahá chi. 5Ta tyicuan caa tucu yoó vasɨ cuaha yo, soco noo ri coño ñuhu ra Cristo cuví yo, cha cuenda cha ɨɨn ri cuví yo chihin ra, ta ɨɨn ri cuví yo chihin tahan yo. Tari cha noo ri coño ñuhu cuví tandɨhɨ ri yo. 6Sɨɨn sɨɨn tyiño chaha̱ Nyoo chi yo, yoso cuhva cha cuñí maa ra cuhva ra chi noo noo yo. Ta cuñí chi cotyiño vaha yo cha vaha cuan. Tatu chaha̱ Nyoo cha vaha cha sahá yo profetizar, na chino iñi yo tyi ican cuan chaha̱ ra chi yo, ta na naquehen yo tuhun sacoto ra chi yo ta na̱catyi yo chi ñáyɨvɨ. 7Tatu chaha̱ ra cha vaha cha sacuví yo tyiño nuu inga ñu, cuñí chi sacuví vaha yo. Tatu chaha̱ ra cha cuví sañaha yo chi inga ñu, cuñí chi cunyaa yo tyiño cuan. 8Tatu chaha̱ ra cha cuví cuhva yo tuhun chi ñáyɨvɨ na ndu nɨɨ iñi ñu, cuñí chi cunyaa yo tyiño cuan. Ta ñu cha chaha̱ Nyoo xuhun chi, cuñí chi cuhva ñu chihin cha nɨɨ iñi ñu. Tatu chaha̱ Nyoo cha saquehen ityun chi ñu yɨhɨ́ cuenda ra, chihin cha nɨɨ iñun sa̱cuvun. Tatu chaha̱ Nyoo cha tyinyeé yo chi ñu chiñuhú cha chiñuhú chii, cuñí chi sacuví yo chihin cha sɨɨ cuñí yo. 9Cu̱ñi ndo chihin cha ndicha chi tahan ndo. Ta cu̱tasɨ cuñi ndo chi cha ña vaha. Ta cu̱nyicon ndo cha vaha. 10Cuñí chi cha cuñí ndo chi tahan ndo cuenda Nyoo tari cha tahan ndo cha ɨɨn ri sɨhɨ ɨɨn ri sutu ndo. Ta qui̱chaha ndo chi ñu ta sa̱ha ndo ñáyɨvɨ chi ñu. 11Sa̱ñihi ndo iñi ndo. Ma cusuchan ndo. Ta sa̱cuvi ndo tyiño nuu Sutu Mañi yo chihin cha nɨɨ añima ndo. 12Sɨɨ cu̱ñi ndo coo ndo ñayɨvɨ̱, vatyi chitó ndo vatyi cucoo ndo chihin Nyoo nu cuahan ca chi. Sa̱nyee ndo iñi ndo tatu nyehé ndo tɨndoho. Ta ma sandɨhɨ maa ndo cha cacan tahvi ndo chi Nyoo nyita ri. 13Tyi̱nyee ndo chi ñu yɨhɨ́ cuenda Nyoo chihin ñáá cha chiñuhú chi ñu. Vaha tyi̱ñuhu ndo chi ñu chaa vehe ndo. 14Vaha ca̱han ndo sɨquɨ ñu cha cahán chi ndo. Ta ma soco ndo chi ñu. Ca̱can tahvi ndo cha cuenda ñu nuu Nyoo tacuhva na nasoco ra chi ñu. 15Cu̱sɨɨ cuñi ndo chihin ñu sɨɨ cuñí, ta cua̱cu ndo chihin ñu chacú chaa cha cuihya cuñí ñu. 16Ɨɨn ri cu̱vi ndo chihin tahan ndo. Ta ma cahnu saha ndo chi ndo. Ɨnuu ri sa̱ha ndo chi ndo chihin ñu ndahvi. Ma saha ndo cha chitó xaan ndo. 17Ma sacuvi ndo cha ña vaha chihin ñu sacuví cha ña vaha chihin ndo. Soco sa̱nɨñɨ ndo sacuvi ndo cha vaha nuu tandɨhɨ ñáyɨvɨ. 18Sa̱nɨñɨ ndo cha coo taxi ri ndo chihin tandɨhɨ ñáyɨvɨ. 19Yañi luhli, tatu yóó cha satasɨ̱ iñi chi ndo, ma tachi tuñi ri maa ndo chi ñu, soco sa̱ña ndo ta na̱tyaa ndo ndaha Nyoo na tachi tuñi maa ra chi ñu. Vatyi nu tutu Nyoo catyí chi tyehe caa: “Yuhu tahán chi tachi tuñi, yuhu cutyiyahvi chi ñu”, catyí Sutu Mañi yo. 20Ta suri catyí tucu ra: “Tatu ra xaan iñi chuun ta chisocó ra, cu̱hva cha cachi ra, ta tatu ityi ra ndutya, cu̱hva coho ra. Vatyi cha sacuvún tyehe caa, sacuvún cha nyacua nducuaha soho ra chihin tɨcahan nuu.” 21Ma cuhvon cha cunyaca ñaha cha ña vaha chuun, soco sa̱nɨñun ta cuvi chasahun chi cha ña vaha chihin cha sacuvún cha vaha.


text: 1Jesusqami kaynu niran: "Nuqami chiqap uba tarpukashaqa kani. Nataq Taytaymi kuytaq chayqa. 2Chaynu chiqap uba katiymi tukuy nuqapi kriyiqkunaqa nuqapa rikraykunana. Chaymi chay rikraykuna mana puquqtaqa, Taytayqa kuchur itakunqa. Nataq chay puquqkunata-shuypaqa mana shumaqninkunata kuchupar ima kamkachinqa, mastana puqunanpaq. 3Nataq qamkunaqami willashushayllapata kasur kawsashaykillaparayku kusa shumaqna kankillapa Dyuspaqqa. 4Chaynu karmi imanutaq nuqa qamkunamanta mana chiqanchakanichu, chaynulla ama nuqamantapis chiqanchakayllapachu. Chaqa uk ubapa rikrankunamaqa tullunmanta pakikasha karqa, mana puquyta puytinchu. Chaynullami qamkunapis mana nuqallawan karqa, mana puquq yupayna mana shumaqnachu kankillapa Dyuspaqqa. 5"Nuqami chay chiqap uba tarpukashaqa kani. Nataq qamkuna-shuypaqami rikraykuna kankillapa. Chaymi mayqanpis nuqamanta mana chiqanchakatinqa, nuqapis paykunamanta mana chiqanchakatiychu puquq yupayna kusa shumaqta kawsanqallapa. Chaqa mana nuqawan kaqkunaqami mana imatapis rurayta puytinqallapachu. 6Chaymi mayqanpis mana nuqallawan kaqtaqa, imanutaq qirupa rikrankunamataqa kuchur itakusha chakitin rupachinchik, chaynu ninamanna itakukanqa. 7"Piru qamkuna tukuy rimashaykunata kasur, nuqamanta mana chiqanchakar ima ministishaykillapata maƱakutkillapapismi Taytayqa qushunqallapa. 8Chaynulla, chaynu puquq yupay kusa shumaqta kawsatkillapaqami Taytayqa kusa alabakashana kanqa. Chaynuqami nuqapa chiqap yach'akuyniypaqna riqsikankillapa. 9Chaqa nuqami qamkunataqa kusata munashunillapa, Taytay imanutaq nuqata munamashannulla. Chayraykumi qamkunapis uknikillapa uknikillapa munanakur kawsayllapa, nuqa munashushayllapanulla. 10Chaymi chiqapta nuqata munamarllapaqa, mantakushaykunata intrakar kasuyllapa. Chaqa imanutaq nuqamaqa Taytayta kusata munashayrayku tukuy mantamashanta kasur kawsani chaynulla. 11"Chaynuqami nishunillapa kusa shumaqta yarpurna, nuqawan chiqapta aligriyanaykillapapaq. 12Chaynullami mantashaykillapa: Imanutaq nuqa munashushallapa kani, chaynulla qamkunapis uknikillapa uknikillapa munanakuyllapa nir. 13"Chayraykumi mayqanpis ukninta munashanrayku amigunta washananraykuqa wanuymatapis puytin. 14Chaymi qamkunapis tukuy mantashushayllapata rurarqa kusa munashay amiguykunana kankillapa. 15Chaynu katkillapami manana kananmantaqa sirbimaqniypaqnachu riqsir, amiguykunapaqna riqsishaykillapa. Chaqa uk sirbikuqqami mana yach'anchu imata patrunnin ruran nirmapis. Piru qamkunataqami Taytay tukuy imata willamashantapis tantar willashushallapana kani. 16Chaynulla manami qamkunachu nuqataqa akramashaykillapa. Ashwanmi nuqa qamkunata akrar kach'ashurayllapa rir kusata puquq yupayna maydiyapis kawsanaykillapapaq. Chaynu kar, tukuy imata ministir shutiypi Taytayta maƱatkillapaqa qushunqallapa. 17Chaymi qashan mantashaykillapa: Uknikillapa uknikillapa munanakuyllapa nir. 18"Nishaykillapapis: Kay pachapi mayqan ch'iqnishutinllapaqa yach'ankillapana nuqatami puntataqa ch'iqnimayan nir. 19Chaqa qamkuna kay pachamanta kaqkunallawan katkillapaqa, kusalata munashuyanmanllapa, imanutaq paykuna munanakunllapa chaynulla. Piru qamkunata paykunamanta akrashushayllaparaykumi ch'iqnishunllapa. Chaqa manami paykunapanachu kankillapa. 20Chaymi uk kuti nishushayllapata yarpuyllapa. Chaqa kaynumi nishurayllapa: Uk sirbikuqqami mana maschu patrunninmantaqa nir. Chaymi imanutaq nuqapa ikiypi puriranllapa mana allinta ruramananllapapaq, chaynullami qamkunatapis rurashunqallapa. Chaqa nuqa rimashaykunata kasuyarllapaqa, qamkuna nishaykillapatapis kasunmanllapa. 21Chaynumi rurashunqallapa nuqarayku. Chaqa paykunaqami mana riqsinllapachu kach'amasha chaytaqa. 22"Paykunaqami nuqa mana shamur willasha katiyqa mana uchayjunchu kanmanllapa. Piru shamur willatiy mana kasukushanllaparaykumi kusala uchayjunna. Chaymi manana pirdunakanqalamapischu. 23Chaqa mayqanpis nuqata ch'iqnimaqqami Taytaytapis ch'iqniyanllapa. 24Chaynulla nuqa paykunapa naypanpi mana mayqanpis rurashanllapata rurasha katiyqami mana ima uchayjunlamapischu kanmanllapa. Piru tukuy imakunata paykunapa naypanpi rurasha katiymapis, ch'iqnimanllapa, chaynulla Taytaytapis ch'iqninllapa ima. 25Tukuy kaykunaqami chaynuqa pasayan, Dyus nitin Moise's iskribikashankuna kumplikananpaq. Chaqa niqmi: 'Yanqa illaqmantami ch'iqnimanllapa' nir. 26"Piru Taytaymanta Chiqap Ispiritu Yanapakuqta kach'amutiymi nuqapaq intrachikunqa uk tistigu yupayna mayqanmi kani nirmapis. 27Chaynullami qamkunapis nuqapaqqa tistiguykuna kankillapa. Chaqa qamkunaqami puntamanta-pacha pullay kashaykillapa.


text: 1Tukuy tiempo Tata Diosta bendecisaj, simiytaj Payta yupaychallanqapuni. 2Noqaqa Tata Diospi jatunta kusikuni; uyariychej, kusikuychejtaj, llamp'u sonqoyoj runas. 3Khuska, uj simillataj Tata Diospa jatun sutinta yupaychanachej. 4Tata Diosta qhaparikorqani, Paytaj uyariwarqa. Tukuy manchachikuykunamanta Pay librawarqa. 5Tata Diosta qhawajkunaqa manchay kusisqa kanku. Ni jayk'ajtaj k'akilla qhepakonqankuchu. 6Kay wajcha runaqa qhaparikorqa, Tata Diostaj uyarerqa, tukuy llakiykunanmantataj payta librarqa. 7Tata Diospa angelnenqa Diosta manchachikojkunaj muyuyninkupi jaraykukuspa, paykunata jark'akun. 8Qhawaychej, yachaychejtaj Tata Diosqa k'acha kasqanta. Kusikuyniyojmin Paypi atienekoj runaqa. 9Tata Diosta yupaychaychej, Paypa ajllakusqan kajkuna. Ni imapis pisinchu Tata Diosta manchachikojkunapaj. 10Leonesqa pisichikuspa yarqhachikunku. Tata Diosta mask'ajkunarí ni imamanta pisichikonqankuchu. 11Jamuychej wawasníy, uyariwaychej. Yachachisqaykichej Tata Diosta manchachikuyta. 12Unaytachu kawsayta munanki? Kusisqachu kawsayta munanki? 13Jinaqa ama ima sajratapis parlarparillaychu. Simiykipis ama llullata parlachunchu. 14Karunchakuy tukuy ima sajramanta; tukuywan allin kawsakuyta mask'ay, chaytataj qhatiy. 15Tata Diosqa cheqan runasta waqaychan, qhaparikusqankutataj uyarin. 16Tata Diosqa sajra ruwajkunaj contrankupi sayaykun, kay jallp'amanta sutinkuta chinkachinampaj. 17Cheqan sonqoyoj runaspa qhaparikusqankuta Tata Diosqa uyarin, tukuy llakiyninkumantataj paykunata orqhon. 18Tata Diosqa qayllallapi kashan salvanampaj juchallisqankumanta sonqonkuta nanachikojkunata, pikunachus manaña salvasqa kayta suyankuchu, chaykunata. 19Cheqan sonqoyoj runapaj imaymana llakiykuna rikhurin; chaywampis Tata Diosqa tukuy chay llakiykunamanta payta orqhon. 20Tata Diosqa tukuy tullusninta waqaychan; ni uj tullullampis p'akisqachu kanqa. 21Sajrastaqa sajra kaynillankutaj wañuchin. Cheqan runata chejnikojkunaqa castigasqa kanqanku. 22Tata Diosqa Paypa kamachisninta salvan. Paypi atienekojkunaqa mana juchachasqachu kanqanku.


text: 1Ruwallankitaqmi acacia kurkumanta altartapas tawa esquinayoqta, tawa ladoyoqta, sapanka ladon iskay metro iskay chunka phisqayoq centímetro kanqa, sayaynintaq huk metro iskay chunka phisqayoq centímetro kanqa. 2Tawantin esquinapin huk waqratakama ruwanki, tawantinmi altarwan kuskalla kanqa. Altartataq bronce llaphllawan qatanki. 3Tukuy imaymanatapas altarpaqqa broncemantan ruwanki: Uspha mankakunata, palakunata, puruñakunata, trinchekunata, sansa apanakunata, 4bronce rejillatapas. Rejillaq tawantin esquinanpaqtaq tawa bronce argollakunata ruwanki. 5Hinaspa chay rejillata altar ukhupi chakanki, chay hinapin rejillaqa altar chawpipi chakarayanqa. 6Ruwallankitaqmi altarpaqqa acacia kurkumanta wantuna k'aspikunata, chaykunatan bronce llaphllakunawan k'uyunki. 7Wantuna k'aspikunaqa argollakunantan suskhunqa, hinan chay wantuna k'aspikunaqa altarpa iskaynin ladonpi kashanqa wantuqtinku. 8Altartaqa tablamantan ch'usaq ukhuyoqta ruwanki, kay orqopi qhawachirqayki chay kikillantan ruwanki. 9Ruwallankitaqmi karpapaq kanchatapas. Uray lado kanchaqa ñañuy-ñañu lino cortinakunayoqmi kanqa, tawa chunka phisqayoq metroman chutarikuq. 10Iskay chunka postenkunaqa bronce sayanayoqkaman kanqa, postekunaq ganchonkunapas umankunapas qolqemantan kanqa. 11Hinallataqmi wichay ladoqa tawa chunka phisqayoq metroman chutarikuq cortinakunayoq kanqa, iskay chunka postekunaqa bronce sayanayoqkaman kanqa, postekunaq ganchonkunapas umankunapas qolqemantan kanqa. 12Inti haykuy ladoqa iskay chunka kinsayoq metro cortinakunayoqmi kanqa, kanchaq anchonman chutasqa, chunka postekuna sayanantinkama. 13Inti lloqsimuy ladopipas, kanchaq anchonpiqa, iskay chunka kinsayoq metro cortinakunan kallanqataq. 14Punkuq huknin ladopiqa qanchis metro cortinakunan kanqa, kinsa postekuna sayanantinkama. 15Hukkaqnin ladopipas qanchis metro cortinakunan kallanqataq, kinsa postekuna sayanantinkama. 16Kancha punkupitaq isqon metro cortina kanqa, ñañuy-ñañu linomanta, llawlli-puka, sani-puka, rawraq-puka q'aytumantawan munay pallayniyoq awasqa. Tawa postekunan sayanantinkama kanqa. 17Kancha muyuriq llapa posteqa qolqewan chumpisqan kanqa, ganchonkuna qolqemanta, sayanankunataq broncemanta. 18Kanchaq wask'anqa tawa chunka phisqayoq metron kanqa, huknin lado ancho iskay chunka kinsayoq metro, hukkaqnin ladopas iskay chunka kinsayoq metrollataq, sayaynintaq iskay metro iskay chunka phisqayoq centímetro. Cortinakunaqa ñañuy-ñañu linomantan kanqa, sayanankunataq broncemanta. 19Karpapi yupaychanapaq tukuy imaymanapas broncemantakaman kanqa, hinallataq llapa takarpupas, kancha chutanapaq takarpukunapas. 20Israel runakunata kamachiy olivo ch'irwasqa ch'uya aceiteta k'anchaqpaq apamunasuykikupaq, lámpara k'anchashanallanpaqpuni. 21Chay lamparan huñunakuy karpapi kashanqa, kamachikuy simiyoq arcaq ñawpaqen cortinaq huk ladonpi, chaytan Aaronwan churinkunawan ñoqa Señor Diospa ñawpaqeypi tutantin qhawanqaku. Chayqa Israel runakunapaq mirayninkunapaqwan wiñaypaq kamachikuy simin.


text: 1Judeapi kajkuna apóstoles, hermanos ima uyarerqanku mana judío kajkunapis Diospa Simi Nisqanta jap'isqankuta. 2Pedrotajrí Jerusalenman wicharisqantawan, circuncisionmanta kajkuna judiosqa payta k'amerqanku: 3Imaraykutaj qan mana circuncidasqa runaspa wasinkuman rerqanki, paykunawantaj mikhumorqankiri? nispa. 4Chantá Pedroqa paykunaman kantumanta willarqa imaynachus kasqanta. 5Pay nerqa: Jope llajtapi kashaspa, Diosmanta mañakushajtiy, uj mosqoypi jina rikorqani janaj pachamanta urayk'amushajta uj t'impita, jatun llijllaman rijch'akojta, tawantin kantusninmanta watasqata. Chay t'impitaj ñawpaqeyman urayk'amorqa. 6T'impita allinta qhawaykuspataj, chay ukhupi rikorqani kay pachapi kaj tawa chakisniyoj animalesta, phiña k'ita animalesta, katarista, p'isqosta ima. 7Uj parlamojtataj uyarerqani: Sayariy, Pedro, wañuchispa, mikhuy, nispa niwajta. 8Noqataj nerqani: Mana, Señor, imaraykuchus ni jayk'aj simiyman chayanchu mana allin kaj, nitaj ch'ichipaj qhawasqa kajpis, nispa. 9Janaj pachamanta uj kutitawan nimuwarqa: Imatachus Dios llimphuchasqantaqa ama ch'ichi niychu, nispa. 10Chayta kinsa kutita nimorqa, chaymantataj chay t'impeqa janaj pachaman oqharisqa karqa. 11Chay jinallapi kinsa kachas chayamorqanku Cesareamanta, maypichus kasharqani, chay wasiman, noqata mask'awaspa. 12Espíritu Santotaj kamachiwarqa ama iskayrayaspa paykunawan rinayta. Kay sojta hermanospis noqawan Cesareaman rillarqankutaj, tukuyniykutaj Cornelioj wasinman yaykorqayku. 13Payqa willawarqayku imaynatachus uj angelta sayashajta rikusqanta, pichus payman nisqa: Jopeman kachay; Simón Pedro nisqata wajyachimuy. 14Paytaj nisonqa imaynatachus qan, tukuy familiaykiwan salvasqa kanaykichejta, nispa. 15Chantá paykunaman parlayta qallarejtiykama, Espíritu Santo paykunaman urayk'amorqa, imaynatachus qallariypi noqanchejman urayk'amorqa, ajinallatataj. 16Chaypachataj Señorpa nisqanta yuyarikorqani: Cheqamanta Juanqa yakuwan bautizarqa, qankunatajrí Espíritu Santowan bautizasqa kankichej, nispa. 17Sichus Dios paykunaman qorqa chay kikin Espíritu Santota, mayqentachus qowarqanchej Señor Jesucristopi creesqanchejrayku chayqa, pitaj noqa karqani Diosta jark'anaypajri? nispa nerqa Pedroqa. 18Chayta uyarispa, hermanosqa manaña imatapis nerqankuchu; astawampis Diosta yupaycharqanku, nerqankutaj: Chayman jina, mana judío kajkunapis Diosman kutirikojtinkoqa, Diosqa paykunaman wiñay kawsayta qollantaj, nispa. 19Runasqa Estebanta wañuchiytawan, chay waj creejkunatañataj ñak'arichiyta qallarerqanku. Chayrayku creejkunaqa ch'eqerakuspa chayasqanku Feniciakama, Chiprekama, chantá Antioquiakama ima. Evangeliomantataj willarqanku judiosllaman, manataj wajkunamanqa. 20Wakin creejkunatajrí Chipremanta, Cirenemantawan Antioquiaman chayaspa, mana judío kajkunamampis Señor Jesucristomanta willarqanku. 21Diospa atiynin paykunawan kasqanrayku, ashkha runas creespa Señorman kutirikorqanku. 22Chay tukuy imas Jerusalén Iglesiapi yachakojtin, Bernabeta kacharqanku Antioquiakama. 23Paytaj jaqayman chayaspa, rikorqa imatachus Diospa qhasilla k'acha yanapaynin ruwasqanta. Chayrayku kusikuspa, paykunata yuyaycharqa Señor Jesucristota tukuy sonqo kasunallankutapuni. 24Bernabeqa k'acha runa karqa, Espíritu Santowan junt'asqa, sinch'i creeyniyojtaj. Chayrayku ashkha runas Señorpi creerqanku. 25Chay qhepata Bernabeqa Tarso llajtaman rerqa Saulota mask'aj. Payta tariytawantaj, Antioquiaman pusamorqa. 26Chay iglesiawan uj wata junt'ata karqanku, ashkha runasman yachachispa. Chaypacha Antioquiapi runas qallarerqanku creejkunata sutichayta cristianos, nispa. 27Chaypacha Jerusalenmanta profetas chayamorqanku Antioquiaman. 28Ujnintaj Agabo sutiyoj sayarispa, Espíritu Santoj yuyaychasqan kaspa, nerqa: Manchay jatun yarqhay jamonqa tukuy jallp'aman, nispa. Chay nisqantaj junt'akorqa Claudio kamachishajtin. 29Chantá chay Antioquiapi creejkunaqa nerqanku sapa uj kapusqanman jina qolqeta tantaspa, apachinankuta Judeapi kaj hermanosman. 30Ajinata ruwaspa, chay qolqeta apacherqanku Bernabewan, Saulowan ima Iglesiaj ancianosninman.


text: 1Chaura lapan runas shumag musyapäcuchun Cristopa serviglan capäcungäta. Jinaman Dios nipäcamasha captin pay mana pi runatas musyachingancunata canan musyarcayächingäta. 2Chaura pisi imatas rurananpag nishacunaga reguechicunman yupachicuna runa cangantam. 3Nätan nogataga manam imas gocamanchu “Alitam” u “Lutantam rurayan” nipäcamaptiquis, jinaman marcachru mandagcuna alita u lutanta rurangäpita taripapäcamaptinsi. Manam ni quiquïsi pinsiächu “Alitachur u lutantachur rurayä” nirsi. 4Nogataga manam shongö imapitas juchachämanchu. Nätan nogaga chaynuy cayarsi manam ricacü mana juchaynagpagchu, antis nogatasi Munayniyog Diosmi alita u lutanta rurangäpitas taripämanga. 5Chaura naupa naupataga ama pitas, alita u lutanta ruranganpitas taripapäcuychu, antis shuyapäcuy Munayniyog Jesús cutimunanta. Paymi yanauyagchru achquita ratachignuysi shumag taripanga pacashanuysi cayag ruraycunata, jinaman runacuna ima rurayta munapäcungantas. Chaura pay nä tariparuptinga Diosga jucpacamam runancunata cay ninga: “Gamga alisca alitam rurasha canqui” ninga. Juctam “Gamsi alitam rurasha canqui” ninga. Nätan juctam “Gamsi alitam camaylaga rurasha canqui” ninga. 6Nätan Jesusman yupachicug-mayïcuna, chaynuy nircayag ali cawapäcunaypagmi. Gamcunam rimarcayächimanqui Apolospitawan nogapitas. Chaura nä chaynuy tantiararcayächiptïga “Paypa discïpulunmi cayä” nir, amam alawacurcanquimanchu ni waquintas manatan manacagpag ricapäcunquimanchu. 7Chaura gamga ¿imanirtag alisca alipag ricacuyanqui? ¿Imatatag Dios mana goshungayta charayanqui quiquiqui nacatacungaypa? Nätan Dios gorayäshuptiqui imatas charayarga ¿imanirtag alisca alawacuyanqui quiquiqui nacatacungaypa ima-aygayog carnuysi? 8Gamcunaga “Alisca yachragcamam cayanchi” nircayanquim, “Diosga alisca aliscam munayninwan yanapayämanchi” nircayanquim. Nätan gamcunaga imatas rurarcayanqui cay pachata mandayag reycunanuymi. Chaynuy yachragpag ricacurmi nogacunataga manacagpag ricarcayämanqui. Razonpa cay pachachru nä mandarcayaptiquiga alichr canman. Chaura nogacunas chay mandayta yanapacurcagmanchri. 9Nätan tantiaynïpitaga, nogacuna Jesuspa cachran ruragcunata Diosga chrurarcayäman guërrachru vencichicusha runacunanuysi chay desfilagpa guepalanta aywapäcunäpagmi. Chay guepalata desfilar nogacuna carcayä wanuchisha cananpag nisha runacunanuymi. Chaymi pi may runacunas, jinaman angelcunas nogacunawan imas pasananta ricäcurcänanpag shuyararcayan. 10Nogacunataga Cristopa janan pi maysi ricarcayäman pasay gotarapagmi. Nätan gamcunaga Cristowan capäcungaypita ricacurcayanqui alisca yachragpagmi. Nogacunataga ricarcayäman mana imas ruray atipag runacunapagmi. Nätan gamcunaga ricacurcayanqui imatas ruray atipag runacunapagmi. Nogacunataga ricarcayäman manacag runacunapagmi, nätan gamcunaga ricacurcayanqui alisca alinnin runacunapagmi. 11Nogacunaga canancamam micuypitas yacupitas jacupitas cunchurcayä. Canancamam runacunapita magashas carcayä, chay marcan marcan ali willapa willapacuyta puripäcuptï manam wayïlacunas canchu chaychru yachrapäcunäpagsi. 12Jinaman ushacapäcungäcamam maquïcunawansi uryarcayä. Runacuna ashlipäcamaptinsi alipam rimaparcayä. Chaynuyla conträcuna rimarcayaptinsi canancamalaga awantarcayäran. 13Ima-ayga lutanta nircacayämaptinsi nogacunaga shumagpam rimapapäcü. Cay pachachru runacuna nogacunata ricarcayäman mana pasay imapagsi väligpagmi, jinaman pasay manacagpagmi. 14Chaynuy isquirbiyämü manam pengacachipäcunagpagchu antis cuyay churïnuysi capäcuptiquim anyaparcayag mana alawacurcänaypag. 15Cristopita yachrachishugniquicuna chrunca waranga captinsi, manam paycunaga taytaycunachu, antis nogam cayä taytaycunanuyga. Nogaga gamcunapag juc taytanuy cayä, ali willapata willapapäcuptï Jesucristota chrasquicusha capäcuptiquim. 16Chauraga noga cawayangä yupay gamcunas ali cawapäcuy. 17Chaynuy cawayta yanapapäcushunaypagmi cachrarayämü Timoteota. Payga ali willapata willapaptï Munayniyog Diosman yupachicuyta galayusha carmi nogapag cayan alisca cuyay churïnuy, jinaman alisca yupachicunä runa. Paymi yarpachipäcushunqui Cristopa naupanchru imanuy cawangätas, jinaman maychru chaychrüsi Jesusman yupachicug gotucagcunata yachrayächingänuy cawayangätas. 18Nätan gamcunapita juc ishcayga alisca alinninpag ricacurmi “Pabloga nä manam ricamagninchi aywamungachu” nircayan. 19Nätan Munayniyog Dios munaptinga cananpita manas alä unaytam aywamushag ricapäcugniqui. Chaychrümi musyashag chay runacuna Diospa munayninwan imata rurarcayangantas u quiquincunapa yarpaylanpita äsharcur yanga imata rimarcayangantas. 20Chaura runacunaga Diospa munayninchru cawayanganta manam reguechicurcan alisca imatas rimapäcunganpachu, antis reguechicurcan Dios munayninwan yanapaptin ali cawapäcunganpam. 21Chaura gamcunaga ¿imanuy aywamunätatag munarcayanqui? Nä chraramur juchaycunapita jucmapasha capäcunaypag nipäcunagtachu, u ¿juchaycunapita nä wanacushata tarir alipa, jinaman shumagpa ricapäcunagtachu?


text: 1Chaykunata nispanmi Jesusqa Galilea provinciamanta Jordán mayuq inti lloqsimuy chimpanpi Judeaq hap'iyninman rirqan. 2Hinan paypa qhepanta askha runakuna rirqan, chaypitaq onqosqakunata qhaliyachirqan. 3Wakin fariseokunataq Jesusman asuykurqanku, wateqayta munaspataq tapurqanku: –¿Atikunchu ima hawallapas qosaq warminmanta t'aqakuynin? nispa. 4Chaymi Jesusqa paykunata nirqan: –¿Manachu Diospa Simin Qelqata leerqankichis? Diosqa qallariypi kamarqan qharita warmitawanmi. 5Diospa Simin Qelqan nin: “Chayraykun runaqa taytantapas mamantapas saqepunqa, hinaspan warminman hukllachaykakapunqa, huk cuerpollataq kapunqaku”, nispa. 6Chay hinaqa, manan iskayñachu kanku aswanpas huk cuerpollañan. Chayrayku, runaqa Diospa hukllachasqantaqa ama t'aqachunchu, nispa. 7Fariseokunan Jesusta tapullarqankutaq: –¿Imaraykutaq Moisesqa kamachikurqan t'aqanakuy qelqata haywaspa warminmanta t'aqakunanta? nispa. 8Chaymi Jesusqa paykunata nirqan: –Moisesqa rumi sonqo kaqtiykichismi saqerqasunkichis warmiykichismanta t'aqakunaykichispaq. Ichaqa manan hinachu qallariypiqa karqan. 9Chayraykun ñoqaqa niykichis: Pipas warminmanta ima hawallapas t'aqakunman wak qhariwan mana wasanchashaqtin, hinaspa wak warmiwan casarakapunman chayqa, wasanchay huchatan ruwan, nispa. 10Hinan yachachisqankunaqa Jesusta nirqanku: –Warminwan qhariq chay hina kawsaynin kanan kaqtinqa, mana casarakuyllañan allin, nispa. 11Chaymi Jesusqa paykunata nirqan: –Manan llapa runachu kay yachachikuytaqa umapi hap'inku, aswanpas pikunamanchus Diosqa yachachin chaykunallan entiendenku. 12Kanmi nacesqanmantapacha mana warminayachikuqkuna, mana qharinayachikuqkuna. Kallantaqmi runakunaq kapasqanpas, wakintaqmi mana munankuchu warmiyoq qhariyoq kayta Hanaq pacha qhapaqsuyurayku. Pipas chay hina kayta atiqqa kallachun, nispa. 13Jesusmanmi wawakunata pusamurqanku, paykunata llamiykunanpaq Diosmanta mañapunanpaqwan. Hinan yachachisqankunaqa pusamuqkunata phiñarirqanku. 14Jesustaq nirqan: –Wawakunaqa hinalla ñoqaman hamuchunku, ama paykunataqa hark'aychischu, paykuna hina kaqkunapaqmi Hanaq pacha qhapaqsuyuqa, nispa. 15Wawakuna patamanmi makinta churaykurqan, chaymantataq ripurqan. 16Huk runan Jesusman asuykuspa nirqan: –Yachachikuq, ¿ima allintataq ruwasaq wiñay kawsayniyoq kanaypaq? nispa. 17Chaymi Jesusqa nirqan: –¿Imanaqtintaq allinkaqmanta tapuwanki? Diosllan allinqa. Wiñay kawsayniyoqchus kayta munanki chayqa, Diospa kamachikuyninkunata hunt'ay, nispa. 18Chay runataq nirqan: –Chaykunari, ¿mayqen kamachikuykunataq? nispa. Hinan Jesusqa nirqan: –Aman pitapas wañuchinkichu, aman wasanchankichu, aman suwakunkichu, aman llullakuspa tumpankichu. 19Taytaykita mamaykitan respetanki, hinallataq runa-masiykitapas qan kikiykita hina munakunki, nispa. 20Chaymi chay waynaqa nirqan: –Lliwtan chaykunataqa hunt'aniña. ¿Imaraqtaq ruwanay? nispa. 21Jesustaq nirqan: –Chanin kayta munanki chayqa, rispa kaqniykikunata vendemuy, wakchakunamantaq qomuy, hinaspa qhepayta hamuy. Hinan hanaq pachapi qhapaq kayniyki kanqa, nispa. 22Waynataq chayta uyarispa llakisqa ripurqan, sinchi qhapaq kasqanrayku. 23Hinan Jesusqa yachachisqankunata nirqan: –Cheqaqtan niykichis, may sasapunin qhapaq runapaqqa Hanaq pacha qhapaqsuyuman haykuyninqa kanqa. 24Nillaykichistaqmi camelloraqmi yawriq ninrin suchuyta atinman Diospa qhapaqsuyunman qhapaqpa haykunanmantaqa. 25Yachachisqankunataq chayta uyarispa sinchita musphaspa nirqanku: –Chay hinari, ¿pillañataq qespichisqaqa kanman? nispanku. 26Hinan Jesusqa paykunata qhawarispa nirqan: –Runakunapaqqa mana atikuqmi kayqa, Diospaqmi ichaqa tukuy imapas atikun, nispa. 27Chaymi Pedroqa Jesusta nirqan: –Ñoqaykuqa imaymanaykuta saqemuspaykun qanwan purishayku. ¿Imataq ñoqaykupaqri kanqa? nispa. 28Jesustaq paykunata nirqan: –Cheqaqtan niykichis, tukuy imapas mosoqyachisqa kaqtinmi, Runaq Churin kamachikuy qhapaq tiyananpi tiyaykuqtin, qankunapas ñoqawan purisqaykichisrayku chunka iskayniyoq tiyanakunapi tiyaykullankichistaq, Israelpa chunka iskayniyoq ayllunta juzgaspa kamachinaykichispaq. 29Pipas wasintapas, wawqenkunatapas, panankunatapas, taytantapas, mamantapas, wawankunatapas, chakrankunatapas ñoqarayku saqemuqmanqa Diosmi pachak kutitawanraq qopunqa, hinallataq wiñay kawsaytapas qonqa. 30Ichaqa kunan p'unchay askha hatunpaq qhawasqakunan pisipaq qhawasqa kanqaku, kunan p'unchay pisipaq qhawasqakunataq hatunpaq qhawasqa kanqaku.


text: 1Qamkunamanta manaña llakikunaypaqmi tanteanakururqaniku sapallayña Atenas llaqtapi qepanaypaq. 2Hinaspam kachamurqaykiku wawqenchik Timoteota. Paymi Dios serviypi yanapawanku, yanapawankutaqmi Jesucristomanta allin noticia willakuypipas. Paymi iñiynikichikpi qaqata hina sayanaykichikpaq kallpanchasunkichik, 3chaynapi chay ñakariykunapi ama hukmanyarunaykichikpaq. Yachankichikmi chaykuna ñakarinanchiktaqa. 4Qamkunawan kachkasparaqmi nirqaykiku ñakarinanchikmantaqa, yachasqaykichikpi hinamá chaykunaqa sucedekurqa. 5Chayraykum Timoteota kachamurqani qamkunamanta manaña llakikunaypaq hinaspa iñiynikichikmanta willawananpaq, yanqañataq tentakuq Satanas tentarusunkichikman hinaptin llamkasqaykupas yanqapaq karunman. 6Timoteo kutiramuspanñataqmi iñiynikichikmantawan kuyakuynikichikmanta, allin noticiata willawarqaku. Qamkunas tukuy tiempo yuyawaspaykiku rikuykuyta munawankiku imaynam ñoqaykupas qamkunata rikuykuy munasqaykuta hina. 7Wawqe-panillaykuna chay noticiatamá, qamkunamanta chaskirqaniku, anchatam consuelakurqaniku iñisqaykichikwan, sinchi llakisqa hinaspa waqasqa kachkaspaykupas. 8Señorpi qaqa hina sayasqaykichikwanmi kusisqa kawsachkaniku. 9Qamkunaraykum llumpayta Diosman graciasta qoniku paypa qayllanpi sinchi kusichiwasqaykikumanta. 10Tukuy tiempom llumpayta mañakuchkaniku qamkunata rikuykunaykupaq, chaynapi iñiynikichik pisiptin huntaykachinaykupaq. 11Kikin Dios Taytanchikyá Señorninchik Jesucristopiwan ñanniykuta kicharichun qamkunaman hamunaykupaq. 12Señoryá masyachichun hinaspa llimparichichun kuyanakuynikichikta, llimparichichuntaqyá llapallan runakunapaqpas imaynam qamkunapaq kuyakuyniyku kasqanta hina. 13Señoryá iñiynikichikpi takyachisunkichik Dios Taytanchikpa qayllanpi mana huchayoq kanaykichikpaq hinaspa payllapaqña kawsanaykichikpaq, chaynaqa kachun Señorninchik Jesucristo payllapaqña llapallan sapaqchasqakunawan hamuptinyá.


text: 1Hinallataq rikurqani tiyanapi tiyaqpa paña makinpi huk qelqa k'uyuta, ukhunpipas patanpipas qelqasqata, qanchis cheqaspi sellowan wisq'asqata ima. 2Atiyniyoq angeltataq kunkayoqta tapukushaqta rikurqani: ¿Pitaq kay qelqa k'uyuta kichananpaq hina, sellosqakunatapas kichananpaq hina kashan? nispa. 3Hinan mana pipas hanaq pachapipas, kay pachapipas, kay pachaq ukhunpipas qelqata kichariy atiq karqanchu, manapuni qhawaykuyta atiqllapas. 4Chaymi ñoqaqa anchatapuni waqarqani, qelqata kichananpaqpas, qhawaykunallanpaqpas manapuni pillapas kasqanrayku. 5Chaymi hukkaq kurak runa niwarqan: ¡Amaña waqaychu! ¡Qhawariy, Davidpa mirayninmanta Judá ayllu Leonmi atiparqan! Paymi atin sellosqakunata paskaspa qelqa k'uyuta kichayta, nispa. 6Hinan qhawarispa rikurqani tiyana qayllapi, tawa kawsashaqkunaq chawpinpi, kurak runakunaq chawpinpiwan huk Cordero nak'asqa hina sayashaqta. Chay Corderon kasqa qanchis waqrayoq qanchis ñawiyoq ima. Chay ñawikunan kay pachantinman Diospa kachamusqan qanchis espiritukuna. 7Chay Corderon tiyanapi tiyaqman asuykuspa paña makinmanta qelqa k'uyuta chaskirqan. 8Qelqata chaskiqtintaq tawa kawsashaqkunapas, iskay chunka tawayoq kurak runakunapas Corderoq ñawpaqenpi k'umuykukurqanku. Kurak runakunataq sapanka kasqaku arpayoq, incienso hunt'a qori hatun p'ukuyoq ima. Chay p'ukupi inciensoqa Diospi iñiqkunaq mañakuyninkunan. 9Hinan chay kurak runakunaqa mosoq takita takirqanku: Qanqa qelqa k'uyuta chaskinaykipaq, sellosqakunatapas kicharinaykipaq hinapunin kanki. Qanqa wañuchisqan karqanki, yawarniykiwanmi runakunata Diospaq rantirqanki lliw ayllumanta, rimaymanta, llaqtamanta, suyumantawan. 10Diosniykupaqmi paykunamanta qhapaqsuyuta ruwarqanki, sacerdotekunata churarqanki, chaymi kay pachapi kamachikunqaku, nispa. 11Chaymantataq qhawarirqani, hinaspa uyarirqani askha angelkunaq kunkanta. Paykunan karqanku waranqaq waranqan, chaykunan tiyanatapas kawsashaqkunatapas kurak runakunatapas muyuykurqanku, 12hinaspan kunkayoqta nirqanku: Wañuchisqa kaq Corderoqa atiytapas, qhapaq kaytapas, yachaytapas, kallpatapas, yupaychaytapas, hatunchaytapas, alabaytapas chaskinanpaq hinapunin, nispa. 13Hinallataq hanaq pachapi tukuy kamasqakunata, kay pachapi kaqkunata, kay pachaq ukhunpi kaqkunata, lamar-qochapi kaqkunata, tukuy chaykunapi kaqkunatapas uyarirqani: Tiyanapi tiyaqpaq Corderopaqwan kachun alabay, yupaychay, hatunchay, atiypas wiñay-wiñaypaq, nishaqta. 14Hinan tawantin kawsashaqkunaqa: Amén, nirqanku. Iskay chunka tawayoq kurak runakunataq pampakama k'umuykukuspa yupaycharqanku.


text: 1Chay tiempopi Amrafel rey karqa Sinarpi, Arioctaj Elasarpi, Quedorlaomertaj Elampi, Tidaltaj Goimpi. 2Paykuna wañuchinaku maqanakuta ruwarqanku Sodomaj reynin Beraj contranta, Gomorrajpa reynin Birsaj contranta, Admajpa reynin Sinabpa contranta, Zeboimpa reynin Semeberpa contranta, Zoarpa reynin Belaj contranta ima. 3Chay phishqa reyesqa soldadosninkuta tantaykorqanku Sidim Vallepi, maypichus kunan kashan Wañusqa Qocha nisqa, chaypi. 4Quedorlaomer reyqa chunka iskayniyoj watasta paykunata kamachisqa, chunka kinsayoj kaj wataspitaj kinsantin reyes nerqanku maqanakunankuta paypa contranta. 5Qhepan watapi rey Quedorlaomer, pi reyeschus paywan karqanku, chaykunawan rerqanku Astarot Karnaimman, chaypitaj atiparqanku refaitasta. Chaymantataj zuzitasta Hampi atiparqanku, Savequiriataimpitaj emitasta, 6Seir lomaspitaj atiparqanku horeosta, paykunatataj qhatiykorqanku Parán pampakama; chay kashan ch'in pampa qayllapi. 7Quedorlaomerqa, pischus paywan kasharqanku, chaykunawan kutimushaspa, chayarqanku En-mispatman, uj sutintaj Cades karqa. Chaypacha tukuyninta tukucherqanku risqankupi, imawanchá tinkukorqanku, chaykunata, amalecitaspa jallp'annejpi. Jinallataj amorreostapis wañuracherqanku, paykuna tiyakushasqanku Hazezon-tamarpi. 8Chantá phishqa reyes ujchakuspa, ujllapi maqanakoj llojserqanku: Sodomamanta rey, Gomorramanta rey, Admamanta rey, Zeboimmanta rey, Zoarmanta rey Bela ima maqanakorqanku Sidim Vallepi kay tawa reyespa contranta: 9Quedorlaomerpa contranta, Tidalpa contranta, Amrafelpa contranta, Ariocbaj contranta ima; paykuna karqanku reyes Elammanta, Goimmanta, Sinarmanta, chantá Elasarmantawan. 10Chaypacha Sidim Vallepi ashkha pujyus karqa mach'awan junt'a. Jinapi Sodomamanta reypa soldadosninmanta, Gomorramanta reypata soldadosninmantawan wakinkuna ayqeshaspa, urmaykurarqanku chay pujyusman, wakinkunataj orqosman ayqekorqanku. 11Atipajkunaqa tukuy kaj chhikata apakaporqanku Sodomamanta Gomorramantawan, jinallataj mikhunasninkutapis. 12Abrampa sobrinon Lotpis Sodomapi tiyakushaspa, jap'ichikullarqataj. Payta presota aparqanku, jinallataj imanchá tiyaporqa, chaytawan. 13Uj runataj wañuchinaku ch'ajwamanta ayqemuspa, hebreo Abramman willarqa imaynachus kasqanta. Pay tiyakusharqa amorreo Mamrej encina sach'arara jallp'ampi. Mamreqa Escolpata, Anerpatawan wawqenku karqa; paykunaqa karqanku Abramman kutisqas. 14Abramqa sobrinon preso kasqanta yachaspa, wasimpi nacekoj kamachisninta tantarqa; tukuynimpi karqanku kinsa pachaj chunka pusajniyoj qharis. Chaykuna sumajta wakichikuytawan, chay reyesta qhatiykorqanku Dan llajtakama. 15Uj ch'isitaj Abramqa, tukuy kamachisninwan reyesta muyuykuspa, ujllata maqarqanku. Chaymantataj paykunata qhatiykorqanku Hobakama; chay kashan Damasco llajtamanta wichaynejpi. 16Qhechorqankutaj imastachá aparqanku, chayta. Ajinata Abramqa Lot sobrinonta qhechukamporqa, imasninchá tiyaporqa, chaytawan. Jinallataj qhechorqa warmista, preso kaj runastawan. 17Abramqa Quedorlaomerta, jinallataj paywan khuska reyestapis atipaspa kutimushajtin, Sodomamanta reyqa taripaj rerqa Savé Valleman, mayqenchus Reypa Vallen nisqa karqa, chayman. 18Jinallapi Salemmanta rey Patapi Kaj Diospa sacerdoten Melquisedecqa apamorqa t'antata, vinotawan. 19Chantá Abramta kay jinata bendecerqa: Patapi Kaj Dios bendecisuchun, pichus cielotawan, kay pachatawan ruwaj. 20Yupaychasqa kachun patapi kaj Dios, pichus enemigosniykita atipachisorqa, chay, nispa. Abramtaj payman qorqa tukuy imasta qhechusqasninmanta, sapa chunkamanta ujta. 21Jinapi Sodomamanta kaj reyqa Abramman nerqa: Kunanqa runasllata qopuway, tukuy imastataj qan jap'ikapuy, nispa. 22Abramtajrí kuticherqa: Tata Diosrayku juraspa niniña, Patapi Kaj Diosman, pichus cielotawan, kay pachatawan Ruwajman, 23qampata kajta ni imata jap'ikapunayta, ni ima q'aytullatapis zapatoyta wataykunallaypajpis, ama ni jayk'aj ninaykipaj: Noqaj imasniywan qhapajyashan, nispa. 24Manapuni imasniykitapis munanichu. Qanmantaqa jap'isaj, kamachis imastachus mikhorqankuña, chayllata. Pikunachus noqawan rerqanku chaykuna, Aner, Escol, Mamre imaqa, paykunachá jap'ikaponqankupis imaschus paykunaman chayajta, nispa nerqa Abramqa.


text: 1Chaypita quimsa junajta Galilea quinran Caná marcaçhu juc runa warmita ashiran. Jesúspa mamanpis warmi ashiyçhu caycaran. 2Jayachish captin, purïshijnintin Jesúspis warmi ashiyçhu caycaran. 3Warmi ashiyçhu bïnu ushyacäcuran. Ushyacäcuptin, maman Jesústa niran: Bïnu ushyacäcushana. 4Jesúsna niran: Mamallau mama, ¿imanirtaj jaticanqui? Pï cashätapis ricsichicunä junaj mana çhayamunrächu. 5Chaypis Jesúspa maman sirbinticunata niran: Wawä Jesús nishanta llapanta ruranqui. 6Chay wasiçhu rumipita sujta urpu caycaran. Cada urpuman yaycuj paçhac (100) litru-yupay yacu. Israelcuna Tayta Diosninchipa ricay ñawinchu alli cayta munar, urpucunaçhu yacuta wiñarächij. Chay yacullawan mayllacuj. 7Jesúsna sirbinticunata niran: Urpucunaman yacuta juntachiy. Chaura änir yacuta juntachiran. 8Juntarcachiptin, Jesús niran: Wallcallata çhagarcur, mayur sirbintiman apay. Nishanta änir ruraran. 9Mayur sirbintina mallircuran. Ichanga maypita jurgamushantapis mana musyaranchu. Waquin sirbintilla yacupita bïnuman ticrachishanta musyaraycaran. Chaura mayur sirbinti warmi ashij müsuta jayarcur niran: 10Llapanpis puntata alli bïnuta runata upuchin. Sumaj upucurcuptinraj, shigui bïnuta upuchin. Jammi ichanga ushyacänancaman pugush bïnuta çhurarächicushcanqui, ¿au? 11Chayraj Jesús munayniyuj cashanta musyachicuran. Galilea quinran Caná marcaçhu yacuta bïnuman ticrachishanta ricar, Tayta Diosninchipa maquinçhu Jesús purishanta purïshijnincuna tantiyacuran. Llapan shungunwanna Jesúsman yupachicuran. 12Chaypita Cafarnaún marcaman mamanwan, wauguincunawan, purïshijnincunawan-ima Jesús aywacuran. Chayçhüna ishcay-quimsa junaj juyapäriran. 13Israel runacunapa Pascua fiestan yaycaycämuptin, Jesúspis Jerusalén marcaman aywaran. 14Çhayaptin, Tayta Diosninchipa wasinpa sawanninçhu runacuna türucunata, uyshacunata, palumacunata ranticurcaycaran. Jillaytapis rucanacurcaycaran. 15Jesúsna wascata aptacurcur, Tayta Diosninchipa wasinpa sawanninpita uyshantinta, türuntinta jarguran. Jillaynincunatapis mashtariran. Mïsancunatapis sajtar ushyariran. 16Paluma ranticujcunatapis niran: Imayquicunatapis jurguy. Papänïpa wasinçhu mana ranticunayquipächu. 17Chaynuy ruraptin, purïshijnincuna Tayta Diosninchipa shiminta yarpäriran. Shiminçhu nin: Tayta, wasiqui-raycur imamanpis çhayäman. 18Mayur Israel runacunam ichanga niran: ¿Pitaj çhurashcashunqui jargumänayquipaj? Tayta Diosninchi caçhamushayquita musyanäpaj mä, imatapis ruray. 19Jesúsna niran: Mä, Tayta Diosninchipa wasinta juçhurachiy. Nuwam ichanga quimsa junajllaçhu cashganman jatarachishaj. 20Mayur runacunana niran: Tayta Diosninchipa wasinta çhuscu çhunca sujtawan (46) watataraj rurayta ushyash caran. ¿Imanaypash quimsa junajllata yapay jatarachinquiman? 21Tayta Diosninchipa wasinpaj rimarpis, wañushanpita cawarimunanpaj Jesús rimaycaran. 22Wañushanpita Jesús cawarimuptinraj, purïshijnincunapis chaynuy nishanta yarpäriran. Chayrämi Jesúspa shiminpis, Tayta Diosninchipa shiminpis shungunman çhayaran. 23Jerusalén marcaçhu Pascua fiesta wichan Tayta Diosninchipita shamushanta Jesús musyachicuran. Ima-imatapis rurashanta ricar, achcaj runa Jesúsman yupachicuran. Jesúsmi ichanga shungunta musyar, paycunaman mana yupachicuranchu. 24- 25 Payga runapa shungunta musyaparan pipis mana willaycaptillan, rurashantapis mana ricaycällar.


text: 1Ra Pablo ta ra Silas chaa̱ coyo ra ñuu Derbe, ta ñuu Listra. Ta yucuan nañihi̱ ra chi noo ra yɨhɨ cuenda Cristo. Nañí ra Timoteo. Ta sɨhɨ ra cuví ña noo ñaha Israel. Ta suri yɨhɨ́ tucu ña cuenda ra Cristo. Soco sutu ra ra Grecia cuvi ra. 2Vaha xaan chicá ra Timoteo chihin Nyoo catyí ñu yɨhɨ cuenda Cristo ñuu Listra ta ñuu Iconio. 3Ta ra Pablo cuñí ra cha cuhun ra Timoteo chihin ra. Ta saha̱ ra circuncidar chi ra Timoteo. Vatyi coto ma cuɨñɨ ñu Israel cha iyó ityi cuan tuhun ra Cristo cha cahán ra. Vatyi tandɨhɨ ñu chitó ñu vatyi sutu ra cuví ra ra ñuu Grecia. 4Tyicuan ta cuahan coyo ra noo noo ñuu. Ta nacatyi̱ ra chi ñu yɨhɨ cuenda ra Cristo tuhun cha chaha̱ ra apóstol ta ra yɨhɨ ndaha chi ñu nyicu vehe ñuhu Jerusalén chi ra. 5Ta tyicuan caa ta ndunɨɨ̱ ca iñi ñu yɨhɨ́ cuenda ra Cristo ta chino ca iñi ñu chi Nyoo. Ta tahan quɨvɨ ta cuahan nducuaha ca ñu. 6Ña chaha̱ Tatyi Ii cha cahan ra tuhun Nyoo ityi Asia. Yucuan chaha yaha̱ sava ra ityi Frigia nu iyó xahñi ñuhu chihin ityi Galacia. 7Ta chaa̱ coyo tucu ra ityi Misia. Ta cuñí tucu ra cuhun coyo ra ityi Bitinia, soco Tatyi Ii ra Jesucristo ña chaha̱ cuhun coyo ra. 8Tyicuan ta nya sava ri yaha̱ ra ñuu Misia ta canoo̱ coyo ra ñuu Troas cha nyaá yuhu tyañuhu. 9Cañohó ra ñuu Troas cuan, ta noo cha cuaa nyehe̱ ra Pablo noo visión. Nyehe̱ ra chi noo rayɨɨ ityi Macedonia. Nanyaá ra ta chacú ndahvi ra nuu ra, ta catyí ra chi ra: “Ña̱ha, vatyi tyinyeun chi ndi”, catyi ra. 10Ta cha nyehe̱ ra Pablo visión cuan, yuhu ra Lucas chihin ra Pablo ta inga ra sanduvaha̱ ndi chi ndi ta cuahan ndi nya Macedonia cuan. Vatyi chitó vaha ndi vatyi Nyoo cana̱ chi ndi, vatyi cahan ndi tuhun ra yoso caa sacacú ra añima yo chihin ñáyɨvɨ ityi cuan. 11Quɨhvɨ̱ ndi noo barcu ñuu Troas. Ta chaha̱n ndoo ityi ri ndi nya Samotracia noo ñuhú luhlu iyó mahñu tyañuhu. Ta cha inga quɨvɨ chaa̱ ndi ñuu Neápolis. 12Ta yucuan quita̱ ri ndi ta cuahan ndi ñuu Filipos cha cuví noo ñuu cuenda ñu Roma. Ta cuví chi noo ñuu cahnu ca cha nuu tandɨhɨ ñuu ityi Macedonia cuan. Ta yucuan chinyicu̱ ndi suhva quɨvɨ. 13Noo quɨvɨ cha nyitatu ñáyɨvɨ ta quita̱ ndi ityi chata ñuu, yatyin noo yutya nu tuhvá ñu chican tahvi ñu chi Nyoo. Chicunyaa̱ ndi yucuan ta caha̱n ndi tuhun Nyoo chihin ñusɨhɨ cha candu ɨɨn ri yucuan. 14Noo ñaha nañí ña Lidia. Ta ñuu ña cuví Tiatira. Ta tuhvá ña xico ña sahma finu, tyacu nyaa. Yucuan cuví tyiño sahá ña. Ta sacahnú ña chi Nyoo tari ñu Israel. Ta chiñí ña cha cahán ra Pablo. Ta Nyoo nuña ra añima ña na quichaha ña cha cahan ra. 15Ta condutya̱ ña chihin ñáyɨvɨ chi ña. Ta yaha̱ cuan ta chacu̱ ndahvi ña nuu ndi, ta catyí ña: ―Tatu nyehé ndo vatyi ndicha cha chinó iñi chi Sutu Mañi yo, ña̱ha ndo, co̱o ndo vehi ―catyí ña chi ndi. Ta sanɨñɨ̱ ña chi ndi cha ndoo ndi vehe ña. 16Ta cuvi̱ noo chaha cha cuahan ndi nu chicán tahvi ndi. Ta cha nɨri ca cha cuahan ndi, tahan ndi chi noo ñaha tyivaa. Yɨhɨ́ noo tatyi ña vaha chi ña. Yucuan chaha cuví nacoto ña ñáá ndɨhɨ cha cucuvi ityi nuu. Ta cuví ña noo ñaha iyó chitoho. Ta cuaha xaan xuhun sahá ganaa ña cuenda chitoho ña, vatyi cuví nacotó ña. 17Ta ñaha tyivaa cuan quichaha̱ nyicon ña chi ndi, ta chi ra Pablo ñandɨhɨ. Ta cana̱ chaa ña ta catyí ña: ―Rayɨɨ ihya ra casacuví tyiño nuu Nyoo cahnu cuví ra. Ta cahán ra tuhun yoso caa cuví cacu añima yo ―catyí ña. 18Cuaha quɨvɨ sacuvi̱ ñaha tyivaa cuan tyicuan caa. Tyicuan ta ra Pablo ña cunyee̱ ca iñi ra, ta nanyocava̱ ra ta catyí ra chi tatyi ña vaha cha yɨhɨ́ chi ña: ―Chihin sɨvɨ ra Jesucristo catyi chuun vatyi qui̱ton chi ñaha tyivaa ihya ―catyí ra. Ta tatyi ña vaha cuan quita̱ chi chi ña caa cuhva ri cuan. 19Soco cuhva cha canyehe̱ chitoho ña vatyi ma cuvi ca saha ganaa ra xuhun chihin ña, catɨɨ̱n ra chi ra Pablo ta ra Silas chinyaca̱ ra chi ra nya vehe tyiño. 20Ta cachica̱n ra cuatyi chaha ra nuu ra cacuví tyiño. Ta catyí ra: ―Ra Israel ihya sanaquɨquɨ́ ra chi ñáyɨvɨ ñuu yo. 21Ta sañahá ra costumbre cha ña cuví naquehen yo, nɨri ña cuví sacuvi yo vatyi ñu cuenda ñuu Roma cuví yo ―catyí ra. 22Tyicuan ta nduxaa̱n ñáyɨvɨ chi ra Pablo ta ra Silas. Ta ra cacuví tyiño cuan chahnya̱ ra sahma ra Pablo ta ra Silas ta tachi̱ ra tyiño nacañi ra chi ra chihin yutun. 23Cha yaha̱ cha cañi̱ vavaha ra chi ra, ta catyihi̱ ra chi ra vehe caa. Ta tachi̱ ra chi ra sahá cumi chi ra na saha vaha ra cuenda chi ra. 24Cuhva cha quehe̱n ra sahá cumi cuan tuhun, tyihi̱ ra chi ra nya chichi cuii vehe caa. Ta tyihi̱ vaha ra chaha ra tɨcu vitu. 25Soco ñáá cuhva hora ñuu cuan cachitá vavaha ra Pablo ta ra Silas. Ta cachicán tahvi ra chi Nyoo. Ta ra cañohó vehe caa cuan catyasohó ra. 26Ta saná iñi ra ta quichi̱ noo cha taan ñihi vavaha. Ta naquɨsɨ chi cimientu vehe caa cuan, ta caa cuhva ri cuan nuña̱ tandɨhɨ yuvehe, ta ndachi cadena tandɨhɨ ra ñohó vehe caa cuan. 27Ta cha ndoyo̱ ra sahá cumi cuan, nyehe̱ ra vatyi tacoho yuvehe. Tyicuan ta tava̱ ra mityi ra vatyi cahñi maa ra chi ra. Vatyi chicá xiñi ra vatyi ndɨhɨ ra ñohó vehe caa cuan cachino̱. 28Soco ra Pablo cana̱ chaa ra chi ra, ta catyí ra: ―Ma cahñun chuun, vatyi tandɨhɨ ndi nyicú ndi ihya ―catyí ra chi ra. 29Tyicuan ta ra sahá cumi cuan chica̱n ra noo ñuhu̱. Ta quicono̱ ra quɨhvɨ̱ ra nu cañohó ra. Ta nɨhɨ́ ra chihin cha yuhví ra. Ta chicuiñi̱ chɨtɨ ra nuu ra Pablo ta ra Silas. 30Numi ri tava̱ ra chi ra nu ñoho̱ ra yucuan. Ta ndacá tuhun ra chi ra ta catyí ra: ―¿Nyoho Tata, yoso caa sacuvi ta cacu añime? ―catyí ra chi ra. 31Ta ra cuan canacaha̱n ra ta cacatyí ra: ―Chi̱no iñi chi Sutu Mañi yo Jesucristo ta cacun, maun ta ñáyɨvɨ chuun ñandɨhɨ ―catyí ra. 32Ta cacaha̱n ra tuhun Sutu Mañi yo chihin ra ta chihin tandɨhɨ ñu nyicu vehe ra. 33Ta suri maa cha cuaa cuan ra sahá cumi vehe caa cuan nacatya̱ ra nu cahvi chi nduvi tahan ra nu cañi̱ ra chi ra. Yaha̱ cuan ta maa ra ta tandɨhɨ ñáyɨvɨ chi ra condutya̱ ñu suri cha cuaa cuan. 34Tyicuan ta chinyaca̱ ra chi ra nya vehe ra. Ta chaha̱ ra cha cachi ra. Ta maa ra chihin ñáyɨvɨ chi ra sɨɨ xaan cuñí ñu vatyi chinó iñi ñu chi Nyoo. [Tyicuan ta cuanuhu coyo ra nya vehe caa cuan coto cuxaan ra cuví tyiño chihin ra saha cumi chi ra.] 35Tuvi̱ inga quɨvɨ ta catachi̱ ra cacuví tyiño chi policia nu nyaá ra sahá cumi cuan, ta catyí ra vatyi na saña ra chi ra Pablo. 36Tyicuan ta ra sahá cumi vehe caa cuan catyí ra chi ra Pablo: ―Chaa̱ tyiño chii saha̱ ra cuví tyiño, vatyi sañe chi ndo. Ican tuhun cha cuví quita ndo vityin ―catyí ra chi ra. 37Soco ra Pablo catyí ra: ―Chi nyuhu cha cuví ndi ra cuenda ñuu Roma ican cañi̱ ra nu tuvi. Ta ni ña cutuñi̱ chi ndi tari cuhva tahán chi. Ta tyihi̱ ra chi ndi vehe caa. Ta vityin cuñí ra saña xehe ra chi ndi. Soco ma cuvi̱. Na̱quichi ta̱va maa ra chi ndi ―catyí ra Pablo chi ra sahá cumi cuan. 38Ta ra policia nacatyi̱ ra chi ra cacuví tyiño. Ta ra cuan cayuhvi ra cuvi̱ cha cachitó ra vatyi ra cuenda ñuu Roma cuví ra Pablo. 39Ta chaha̱n coyo ra chinandaca̱n ra tɨcahnu iñi chi ra Pablo ta chi ra Silas. Tyicuan ta catava̱ ra chi ra ta cachacu̱ ndahvi ra nuu ra na quita ra ñuu cuan. 40Ta cha quita̱ coyo ra vehe caa, chaha̱n coyo ra vehe cu Lidia. Ta yaha̱ cuan ta chinyehe̱ ra chi ra hermano ta sandunɨɨ̱ ra iñi ra ta cuahan coyo ra.


text: 1Iskay chunka qanchisniyoqkaq watapi Jeroboam Israel suyupi kamachikushaqtinmi, Amasiaspa churin Azariasqa Judá suyupi kamachikuyta qallarirqan, 2chunka soqtayoq watayoq kashaspa. Kamachikurqantaq Jerusalenmanta phisqa chunka iskayniyoq watata. Maman Jecoliasqa Jerusalén llaqtayoqmi karqan. 3Azariasqa Señor Diospa munayninman hinan chaninta ruwarqan, taytan Amasiaspa ruwasqanta hinan ruwarqan. 4Chaywanpas manan wak dios yupaychana cheqaskunataqa thunirqanchu, chaymi runakunaqa sacrificiota chaypi haywashallarqan, inciensotapas q'apachishallarqanku. 5Señor Diosmi rey Azariasta lepra onqoywan muchuchirqan wañukapunankama, chaymi payqa sapaqllapi wasinpi tiyakurqan, ruwanankunatataq churin Jotam rantinpi ruwarqan, reypa wasinpipas suyu kamachiypipas. 6Azariasmanta wakin willakuykunapas tukuy ruwasqankunamantapas, Judá Reykunaq Willakuynin Qelqapi qelqasqan kashan. 7Azarías wañupuqtinqa, Davidpa Llaqtan nisqapi ayllunpa aya p'ampananpin p'ampapurqanku. Chay qhepatataq churin Jotam rantinpi kamachikurqan. 8Kinsa chunka pusaqniyoqkaq watapi Azarías Judá suyupi kamachikushaqtinmi, Jeroboampa churin Zacariasqa Israel suyupi kamachikuyta qallarirqan. Samariamantan soqta killata kamachikurqan. 9Manapunin Señor Diospa munayninman hinachu ruwarqan, aswanpas ñawpa taytankuna hinan ruwarqan. Manan t'aqakurqanchu Israelta huchallichiq Nabatpa churin Jeroboampa huchankunamanta. 10Jabespa churin Salummi Zacarías contra sayarirqan, hinaspanmi Ibleampi phawaykuspa wañuchirqan, chaymantataq payqa rantinpi kamachikurqan. 11Zacariasmanta wakin willakuykunaqa Israel Reykunaq Willakuynin Qelqapi qelqasqan kashan. 12Chay hinapin hunt'akurqan Señor Diospa rimasqan, paymi Jehuta nisqa: Churiykikunan Israel suyuta kamachinqa nietoykiq nietonkama, nispa. 13Kinsa chunka isqonniyoqkaq watapi Uzías Judá suyupi kamachikushaqtinmi, Jabespa churin Salumqa Israel suyupi kamachikuyta qallarirqan, kamachikurqantaq Samariamanta huk killa hunt'allata. 14Chaymantataq Gadiq churin Manahemqa Tirsamanta Samariaman wicharqan, hinaspa Salumman phawaykuspa wañurqachirqan, paytaq Salumpa rantinpi kamachikurqan. 15Salummanta wakin willakuykunapas Zacarías contra sayarispa wañuchisqanpas Israel Reykunaq Willakuynin Qelqapi qelqasqan kashan. 16Chay tiempopin Manahemqa Tirsa llaqtamanta lloqsispa Tifsa llaqtata runankunantinta muyuriqninpi kashaqkunatawan phawaykurqan. Paykuna llaqta punkuta mana kichayta munaqtinkutaq, llaqtata llat'anarqan, onqoq warmikunatapas llapanta wiksanta khallarqan. 17Kinsa chunka isqonniyoqkaq watapi Azarías Judá suyupi kamachikushaqtinmi, Gadiq churin Manahemqa Israel suyupi kamachikuyta qallarirqan, kamachikurqantaq Samariamanta chunka watata. 18Payqa manapunin Señor Diospa munayninman hinachu ruwarqan, manan t'aqakurqanchu Israelta huchallichiq Nabatpa churin Jeroboampa huchankunamanta. 19Asiria suyu rey Tiglat-pilesermi Israel suyu contra phawaykurqan, chaymi Manahemqa chay reyman qorqan kinsa chunka kinsayoq waranqa kilo qolqeta, payta yanapananpaq kamachikuyninpi qaqa sayananpaqwan. 20Chay llasaq qolqeta Asiria reyman pagananpaqqa Manahemqa kamachikurqanmi Israelpi llapan qhapaq runakuna yaqa huk kilo qolqeta contribucionta paganankupaq. Chaymi Asiria reyqa llaqtanman kutipurqan, manan Israel suyupi qheparqanñachu. 21Manahemmanta wakin willakuykunapas tukuy ruwasqankunamantapas Israel Reykunaq Willakuynin Qelqapi qelqasqan kashan. 22Wañupusqan qhepatataq churin Pekaía rantinpi kamachikurqan. 23Phisqa chunkakaq watapi Azarías Judá suyupi kamachikushaqtinmi, Manahempa churin Pekaiaqa Israel suyupi kamachikuyta qallarirqan, kamachikurqantaq Samariamanta iskay watata. 24Payqa manapunin Señor Diospa munayninman hinachu ruwarqan, manan t'aqakurqanchu Israelta huchallichiq Nabatpa churin Jeroboampa huchankunamanta. 25Pekaiataqa kikin oficialnin Remaliaspa churin Pekan pay contra, Argobwan, Ariewan, rimanakuspa Galaad hap'iymanta phisqa chunka qharikunaq yanapasqan reypa wasin pukarapi Pekaiata wañuchirqan, chaymantataq Pekaqa rantinpi kamachikurqan. 26Pekaiamanta wakin willakuykunapas tukuy ruwasqanmantapas Israel Reykunaq Willakuynin Qelqapi qelqasqan kashan. 27Phisqa chunka iskayniyoqkaq watapi Azarías Judá suyupi kamachikushaqtinmi, Remaliaspa churin Pekaqa Israel suyupi kamachikuyta qallarirqan, kamachikurqantaq Samariamanta iskay chunka watata. 28Payqa manapunin Señor Diospa munayninman hinachu ruwarqan, manan t'aqakurqanchu Israelta huchallichiq Nabatpa churin Jeroboampa huchankunamanta. 29Israel suyupi Peka kamachikushaqtinmi Asiria suyu rey Tiglat-pileser Israelman chayarqan, hinaspan munaychakurqan Ijón llaqtata, Abel-bet-maaca llaqtata, Janoa llaqtata, Cedes llaqtata, Hazor llaqtata, Galaad hap'iyta, Galilea hap'iyta, llapan Neftalí hap'iytawan. Chay hap'iykunapi tiyaq runakunatataq kamachipaq Asiriaman aparqan. 30Chaymi Elaq churin Oseasqa Remaliaspa churin Peka contra sayarirqan, hinaspan phawaykuspa wañurqachirqan. Ahinapin Oseasqa Israel suyupi kamachikurqan Pekaq rantinpi, Uziaspa churin Jotam Judá suyupi iskay chunka wata kamachikushaqtin. 31Pekamanta wakin willakuykunapas, tukuy ruwasqankunamantapas Israel Reykunaq Willakuynin Qelqapi qelqasqan kashan. 32Remaliaspa churin Peka iskaykaq watapiña Israel suyupi kamachikushaqtinmi, Uziaspa churin Jotamqa Judá suyupi kamachikuyta qallarirqan, 33iskay chunka phisqayoq watayoq kashaspa. Kamachikurqantaq Jerusalenmanta chunka soqtayoq watata. Maman Jerusaqa Sadocpa ususinmi karqan. 34Jotamqa Señor Diospa munayninman hinan chaninta ruwarqan, taytan Uziaspa ruwasqanta hina. 35Paymi ruwachirqan Señor Dios yupaychana wasiq wichay lado punkunta. Chaywanpas wak'a dios yupaychana cheqaskunaqa manan thunisqachu karqan, chaymi runakunaqa chaypi sacrificiota haywashallarqan, inciensotapas q'apachishallarqanku. 36Jotammanta wakin willakuykunapas tukuy ruwasqankunamantapas Judá Reykunaq Willakuynin Qelqapi qelqasqan kashan. 37Haqay p'unchaykunapin Señor Diosqa Judá suyu contra phawaykunanpaq kacharqan Siria rey Rezinta, Israel rey Remaliaspa churin Pekatawan. 38Jotam wañupuqtinqa, Davidpa Llaqtan nisqapi ayllunpa aya p'ampananpin p'ampapurqanku. Chay qhepatataq churin Ahaz rantinpi kamachikurqan.


text: 1Chaykunata nispaykuqa, ¿kikiykutachu wakmanta reqsichikusaqku? Manan. Icha, ¿hukkuna hinachu reqsichikuy cartataraq qankunaman haywanayku? Icha, ¿qankunamantachu reqsichikuy cartata mañakunayku? Manan, 2aswanpas qankuna kikiykichismi reqsichikuy cartaykuqa kankichis, sonqoykupi qelqasqa llapa runakunaq reqsisqan leesqan ima. 3Qankunaqa ñoqaykuq qosqayku Cristoq sut'i cartanmi kankichis, manan tintawan qelqasqachu, aswanpas kawsaq Diospa Espiritunwanmi, manan p'alta rumipi qelqasqachu, aswanpas runaq sonqonpi qelqasqan. 4Chaykunataqa niyku Cristoq ruwasqanrayku Diospi confiakuspaykun. 5Manan ñoqayku kikiykumanta imatapas ruwayta atiq kasqaykuraykuchu, aswanpas atiq kasqaykuqa Diosmantan hamun. 6Payllataqmi mosoq rimanakuypi servinaykupaq atiyta qowarqanku, manan qelqasqa kamachikuypichu, aswanpas Santo Espiritupin. Qelqasqa kamachikuyqa wañuchinmi, Santo Espiritun ichaqa kawsachin. 7Moisespa qelqasqan kamachikuy simiqa p'alta rumipi seq'esqan karqan. Moisespa uyanqa anchatapunin k'ancharirqan, chaymi Israel runakunaqa paypa uyanta mana qhawayta atirqankuchu sinchita lliphllikisqanrayku, chaywanpas chay lliphllikiyqa pisiyapusharqanmi. Wañuchiq kamachikuy simi ancha atiywan k'ancharisqan hawan, 8aswantaraq k'ancharin Santo Espirituq apamuwasqanchis mosoq rimanakuymanta willakuyqa. 9Huchachaq kamachikuy simichus anchata k'ancharirqan chayqa, ¡aswantaraqmi k'ancharin mosoq rimanakuyqa! Chay hawan Diosqa chaninchawanchis. 10Kamachikuy simiqa atiyniyoqmi ñawpaqqa karqan, mosoq rimanakuypa atiyninwan tupanachisqaqa manan imapaschu kapun. 11Chay pisi tiempollapaq kaq kamachikuy atiyniyoq karqan chayqa, aswan atiyniyoqraqmi wiñaypaq mosoq rimanakuyqa. 12Chaymi chay hina suyakuyniyoq kaspa mana manchakuspa willayku. 13Manan Moisés hinachu ruwayku, payqa huk qatawanmi uyanta pakakurqan, Israel runakuna chay chinkapushaq lliphlli-kaypa tukukapusqanta ama rikunankupaq. 14Ichaqa paykunaq yuyayninkun tutayaykurqan, chaymi kunan p'unchaykama ñawpa rimanakuy qelqata leespa mana entiendenkuchu qatawan hina pakasqalla kashasqanrayku. Chay qataqa Cristollawanpunin horqokuyta atikun. 15Chaymi kunan p'unchaykamapas Moisespa qelqankunata leespaqa manapuni sut'itachu entiendenku, chay qata pakashasqanrayku. 16Pipas Señorman kutirikuqtinmi ichaqa, chay qataqa horqosqa kanqa. 17Señorqa Espiritun. Maypichus Señorpa Espiritun kashan chaypin runakunapaq kacharichisqa kayqa kashan. 18Chay hinaqa, llapanchismi mana pakasqa uyayoq kaspanchis espejo hina Señorpa lliphlli-kayninwan k'ancharinchis. Señorqa Espiritun, paymantan lliphlli-kayqa k'anchamun, chay lliphlli-kayninmi ñoqanchistaqa t'ikrashawanchis Señorman rikch'akuq kananchispaq, ahinapin ñoqanchisqa aswan-aswanta lliphlli-kayninwan k'ancharinchis.


text: 1Leyqa sumaj jamoj imaspa llanthullan, manataj janaj pachapi cheqa kaj imaschu. Chayrayku leyqa mana atinchu yupaychaj jamojkunata cheqan runasta ruwayta, sapa wata uywa wañuchisqa jaywanasta jaywajtinkupis. 2Ajina chayqa, sichus jaywajkuna uj kutillapi llimphuchasqa kankuman karqa chayqa, manaña chay uywa wañuchisqasta jaywankumanchu karqa, sonqonkoj yuyaynimpi manaña juchachasqa kasqankurayku. 3Kunanrí, kay uywa wañuchisqasta jaywaspaqa, sapa wata juchamanta yuyarikunkupuni, 4imaraykuchus torospa, chivospa yawarninkoqa manapuni atinchu runaspa juchanta pampachayta. 5Chayrayku Cristoqa kay pachaman jamuspa, Dios Tataman nerqa: Mana uywa wañuchisqata, nitaj jaywanasta munarqankichu. Manachayrí Noqapaj aycha cuerpota wakichipuwarqanki. 6Uywa wañuchisqa q'olachinasta, jucharayku jaywanastapis mana munarqankichu. 7Chantá nerqani: Kaypi kashani, imaynachus Noqamanta qhelqasqa kashan libropi: Diosníy, munayniykita ruwaj jamuni, nispa. 8Ñawpajta Pay nin: Mana munarqankichu jaywanasta, ofrendasta, uywa wañuchisqa q'olachinasta, jucharayku jaywanasta ima, nispa. Chaykunaqa leyman jina jaywasqa kananku karqa. 9Chantá nillarqataj: Kaypi kashani, Diosníy, munayniykita ruwanaypaj, nispa. Ajinamanta ñawpaj kajta tukuchin qhepan kajta cuentanmanta churanampaj. 10Chay munayninman jina noqanchejqa juchamanta llimphuta llimphuchasqa kanchej, Jesucristoj cuerpon wiñaypaj uj kutillata jaywasqa kasqanrayku. 11Ajinamanta tukuy sacerdotesqa sayasqamanta sapa p'unchay jaywanku imatachus ruwanankuta. Sapa kutitaj chay jina uywa wañuchisqallatapuni jaywanku, manataj chaykunaqa jayk'ajpis atinkuchu runasta juchasmanta llimphuta llimphuchayta. 12Cristorí, uj kutillata wiñaypaj kawsayninta jucharayku jaywaytawan, Diospa pañanman tiyaykukorqa. 13Chaymantapacha suyashan enemigosnin chakisnin uraman churasqa kanankukama, 14imaraykuchus Payqa uj kuti jaywasqallawan Diospaj t'aqasqa kajkunata cheqan runasta ruwan. 15Chayllamantataj Espíritu Santopis testigo jina willawanchej. Ñawpajpi Pay nin: 16Kay p'unchaykunaj qhepanta paykunawan kay tratota ruwasaj: Sonqosninkuman kamachisqasniyta churasaj, yuyayninkupitaj qhelqasaj, nispa nin Señorqa. 17Nillantaj: Juchasninkumanta, sajra ruwasqasninkumantapis manaña ujtawan yuyarikusajchu, nispa. 18Maypachachus juchas pampachasqa kanku chaypacha, manaña uywa wañuchisqa jaywana kanchu juchasraykoqa. 19Chayrayku, hermanos, Jesuspa yawarninrayku Aswan Santo nisqa Cheqaman tukuy sonqo yaykuyta atinchej, mana manchachikuspa, 20imaraykuchus Payqa noqanchejpaj mosoj kawsay ñanta kicharerqa velonejta, chaytaj niyta munan, aycha cuerponnejta. 21Diospa wasimpi Kuraj Sacerdote tiyapuwasqanchejrayku, 22Dios Tataman qayllaykunachej ch'uwa sonqowan, tukuy sonqo creespa. Sonqosninchejqa juchachana yuyaymanta llimphuchasqa kachun, cuerponchejtaj llimphu yakuwan mayllasqa. 23Imapichus suyakushanchej, chaymanta sinch'ita ch'ipakunachej mana iskayrayaspa, imaraykuchus Diosqa qosaj nisqanta junt'anqapuni. 24Purajmanta kallpachanakuspa yanaparinakunachej, munanakuypi kawsananchejpaj, allin ruwaykunata ruwananchejpajtaj. 25Chaypajqa Diosta yupaychana tantakuytaqa ama saqeychejchu, imaynatachus wakin saqenku, ajinata. Astawanqa kallpachanakuspa ujkuna ujkunata sonqosninchejta oqharinakuna, astawampis Señorpa jamunan p'unchay qayllapiña kasqanta reparaspa. 26Sichus cheqa kajta yachaspaña, juchalliyllatapuni munasunman chayqa, manaña juchasrayku waj jaywanaqa kanchu. 27Manachayqa mancharina juicio suyayllaña kashan, nina larwaywan, mayqenchus Diospa enemigosninta tukuchenqa, chay. 28Pillapis Moisespa leyninta qhesachajqa, iskay, chayrí kinsa rikojkunaj willasqankuwan cheqamanta wañuchisqa kanan karqa, mana pejpa khuyasqan. 29Ajina kajtenqa, Cristota qhesachaj runaqa astawanraj juchachanapaj jina kanqa. Payqa tratomanta yawarta ch'ichipaj qhawan, mayqenchus payta llimphucharqa, chayta, jinataj Diospa qhasilla k'acha yanapayninta qoj Espiritumantapis alqochakun. 30Rejsinchej kayta nej Diostaqa: Vengakunaqa Noqaypata; Noqamin pagachikusaj, nispa. Ujtawan nillarqataj: Señorqa ayllunta juzganqa, nispa. 31Kawsaj Diospa makisninman urmayqa manchariywan kharkatitinapaj. 32Chayrayku yuyarikuychej ñawpa p'unchaykunamanta, maypachachus k'anchasqaña kaspa, ñak'ariypi kallpakuspa sinch'ita sayarqankichej, chaymanta. 33Qankunaqa ñaraj tukuypa rikunanta runaj asikunan karqankichej, qhatiykachasqa ima. Ñaraj ñak'arichisqa kajkunawan khuska sayarqankichej. 34Presosta khuyarqankichej. Wajkuna kapuyniykichejta qhechojtinkupis, kusikorqankichej, imaraykuchus yacharqankichej, janaj pachapi aswan sumaj mana tukukuyniyoj kapuyniykichej kasqanta. 35Chayrayku ari tukuy sonqo Diospi atienekuychej, imaraykuchus Diosqa chaymanta may sumaj t'inkata qosonqachej. 36Diospa munayninta ruwaspa, pacienciawan sinch'ita sayallaychejpuni, Diospa qosaj nisqasninta jap'inaykichejpaj. 37Diosmanta Qhelqasqapi nin: Uj tumpitamantawan jamojqa jamonqaña, manataj unayñachu kashan jamunampaj. 38Cheqan runatajrí, creesqanrayku kawsanqa. Sichus qhepaman kutirikapun chayqa, paywan mana kusisqachu kasaj, nispa. 39Noqanchejqa mana chay chinkayman kutirikojkunamantachu kanchej; astawanqa creellanchejpuni salvasqa kananchejpaj.


text: 1Sauloqa ancha phiñasqallaña kaspanmi, Jesucristopi llapallan creeq runakunata wañuchinanpaq amenazaran. Chayraykun payqa sacerdotekunapa jefenman riran. 2Hinaspan Sauloqa ordenkunata mañakuran, Damasco llaqtapi Diosmanta yachachina sinagoga wasikunaman haykuspa, Jesucristopi creeq runakunata, warmitapas qaritapas presochaspa, Jerusalén llaqtaman apamunanpaq. 3Chaymi Damasco llaqtaman Saulo yaqaña chayaykushaqtin, qonqayllamanta ñan risqanpi, hanaq pachamanta rayo t'oqyamuqpa k'anchaynin hinaraq Sauloman muyuriykuran. 4Chaymi Sauloqa pampaman wikapakuspa, huk rimayta khaynata uyariran: —¡Saulo! ¡Saulo! Qanri, ¿imanaqtintaq noqata qatikachawashankí? niqta. 5Chayta uyarispanmi Sauloqa contestaran khaynata: —Señor, ¿pitaq qanri kankí? nispa. Hinaqtinmi Saulotaqa contestamuran khaynata: —Noqaqa qatikachawasqayki Jesusmi kani. Qanqa noqata qatikachawaspaykin, kikillaykita dañota ruwakushanki, imaynan kikillaykipas cuerpoykita picana k'aspiwan sat'ipiyakushawaq hina, nispa. 6Chaymi Sauloqa manchakuymanta khatatatasparaq niran: Señor, ¿imatataq ruwanaytari munankí? nispa. Hinaqtinmi Señorqa contestaspa nimuran: —Sayarispayki Damasco llaqtaman haykuy. Chay llaqtapin nisunkiku ima ruwanaykitapas, nispa. 7Hinaqtinmi Saulowan riq runakunaqa, chay rimamuqta uyarispanku, anchata mancharikuspa sayaranku. Ichaqa manataqmi ni pitapas rikurankuchu. 8Sauloñataqmi pampamanta sayarimuran. Hinaspan payqa manaña ni imatapas rikuranñachu ñawsayasqanrayku. Chaymi Saulowan riq runakunaqa, makinmanta aysaspa, Damasco llaqtakama aparanku. 9Chay Damasco llaqtapin ñawsayasqa Sauloqa kinsa p'unchaw karan. Hinaspan payqa chay kinsantin p'unchawpi mana ni imatapas mikhuranchu, nitaq tomaranpashchu. 10Ichaqa chay Damasco llaqtapin Jesucristopi creeq Ananías sutiyoq runa tiyaran. Paymanmi Señor Jesusqa huk visionpi rikhurispa, khaynata niran: —¡Ananías! nispa. Hinaqtinmi Ananiasqa contestaran khaynata: —Señorlláy, kaypin kashani, nispa. 11Hinaqtinmi Señor Jesusqa Ananiasta niran: —Sayarispayki Judaspa wasinman riy. Payqa “Derecha” nisqa sutiyoq callepin tiyan. Hinaspayki Tarso llaqtamanta Saulo sutiyoq runamanta tapukuy. Paymi chay wasipi orakuspa kashan. 12Hinaspan Sauloqa huk visionpi ña qantaqa rikurusunkiña, chay wasiman haykusqaykita, hinallataq makiykitapas paypa umanman churasqaykita, ñawsa kasqanmanta sanoyananpaq, nispa. 13Chaymi Ananiasqa contestaspa, khaynata niran: —Señor, noqaqa paymantan ashka runakunapa rimasqanta uyarini, hinallataq Jerusalén llaqtapi qanpi creeq runakunatapas, anchata ñak'arichisqanmantawan ima. 14Hinaspapas Sauloqa sacerdotekunapa jefenpa kamachisqanmi kunanqa kay llaqtapi kashan, saynapi llapallan qanpi creeq runakunata presochaspa apananpaq, nispa. 15Hinaqtinmi Señorqa Ananiasta niran: —Rillay, noqan Saulotaqa serviwananpaq akllarani. Chaymi payqa noqamanta willakuq rinqa huk law nacionniyoq runakunaman, ashka nacionkunata kamachiq reykunaman, hinallataq Israel nación llaqtayoq ashka runakunamanpas. 16Hinaspapas noqaqa paymanmi rikuchisaq, noqarayku imayna ñak'arinantapas, nispa. 17Chaymi Ananiasqa Saulopa kasqan wasiman riran. Hinaspan Saulopa kasqanman haykuspa, makinta umanman churayuspa, khaynata niran: —Wawqéy Saulo, Damasco llaqtaman hamusqayki ñanpin, Señorninchis Jesucristo rikhurisuranki. Paymi kunan noqata qanman mandamuwashan ñawsa kasqaykimanta sanoyanaykipaq, hinallataq Santo Espirituwan hunt'asqa kanaykipaq ima, nispa. 18Hinaqtinmi kasqan ratolla Saulopa ñawinmanta challwapa escamankuna hina urmamuran. Chaymi Sauloqa ñawsa kasqanmanta sanoyaspa rikuran. Hinaspan Sauloqa kasqan ratolla sayarispa bautizachikuran. 19Chaymantan Sauloqa mikhunata mikhuspa kallpanchakuran. Hinaspan Sauloqa chay Damasco llaqtapi ishkay kinsa p'unchawkuna Jesucristopi creeqmasinkunawan kushka qepakuran. 20Sauloqa chay Damasco llaqtapin Diosmanta yachachina sinagoga wasikunaman haykuspa yachachiran, Jesusqa Diospa Wawan kasqanmanta. 21Chaymi llapallan uyariq runakunaqa ancha admirasqallaña karanku. Hinaspan paykunaqa khaynata parlanakuranku: —Kay runaqa, ¿manachu wañuchiyta munaspa Jesuspi creeq runakunata, Jerusalén llaqtapi qatikachaspa, ñak'arichiq runa? Sayna kaspanmi payqa kay Damasco llaqtamanpas hamurun, Jesuspi creeq runakunata hap'ispa, sacerdotekunapa jefenpa ñawpaqninman chaqnasqata apananpaq, nispanku. 22Ichaqa Sauloqa mana manchakuspan astawan (Santo Espiritupa yanapayninwan) runakunaman rimaran. Hinaspan yachachiran, Jesusqa cheqaqtapuni Diosmanta Hamuq Salvadorninchis kasqanmanta. Saynata rimaqtinmi, Damasco llaqtapi tiyaq Israel nacionniyoq runakunaqa, mana ni ima niytapas atispankun upallalla karanku. 23Chaymanta ashka p'unchawña pasaruqtinmi, chay Damasco llaqtapi tiyaq Israel nacionniyoq runakunapa jefenkunaqa, Saulota wañuchinankupaq acordaranku. 24Chaymi chay runakunaqa Saulota wañuchinankupaq tuta p'unchaw chay Damasco llaqtapa punkunkunapi suyaranku. Ichaqa wañuchinankupaq suyapakusqankutan Sauloqa yacharukuran. 25Chaymi Jesucristopi creeq runakunaqa, hatun canasta ukhuman Saulota tuta churaruspanku, Damasco llaqtapa muyuriqnin perqanta urayachiranku ishkapakunanpaq. 26Sauloqa (Damasco llaqtamanta ishkapakuspan) Jerusalén llaqtaman riran. Hinaspan chay llaqtaman chayaramuspa, Señor Jesucristopi creeq runakunawan huñunakuyta munaran. Ichaqa manan paykunaqa creerankuchu, Saulopas Jesucristopi creesqantaqa. Chayraykun payta manchakuspanku, paywanqa mana huñunakuyta munarankuchu. 27Hinaqtinmi Bernabeyqa Saulota apostolkunapa kasqanman pusaran. Hinaspan apostolkunaman willaran, imaynatas Damasco llaqtaman Saulo rishaqtin Señor Jesucristo Sauloman rikhurisqanmanta. Hinaspapas Bernabeyqa willallarantaqmi, Sauloqa Damasco llaqtapi ancha atiywan, mana manchakuspa, Jesucristomanta allin willakuykuna willasqanmantawan ima. 28Hinaqtinmi chay p'unchawmantapacha, Jerusalén llaqtapi Jesucristopi creeq runakunawan Sauloqa kushka qepakuran. Hinaspan payqa mana manchakuspa, enteron Jerusalén llaqtapi purispa, Jesusmanta runakunaman willaran. 29Saynallataqmi Sauloqa griego rimaypi rimaq Israel nacionniyoq runakunawanpas mana manchakuspa rimaran, Jesusmanta convencechiyta munaspa. Ichaqa chay griego rimaq runakunaqa, decidisqan karanku Saulota wañuchinankupaq. 30Chaymi Jesuspi creeq runakunaqa chayta yacharuspanku, Jerusalén llaqtamanta Cesarea llaqtakama Saulota pusaranku. Hinaspan chay Cesarea llaqtamanta mandapuranku Tarso llaqtaman. 31Chaymi Judea provincia lawpi, Galilea provincia lawpi, hinallataq Samaria provincia lawkunapipas Jesucristopi llapallan creeq runakunaqa hawkaña karanku. Hinaspanmi Jesucristopi creeq runakunaqa, Diosta adoraspanku, astawan kallpanchakuranku. Hinaspan sapa p'unchaw Santo Espiritupa yanapayninwan, Jesucristopi creeq runakunaqa astawan yapakuranku. 32Pedroqa tukuy lawkunatan viajaran, Señor Jesucristopi creeq runakunata visitananpaq. Hinallataqmi Pedroqa Lida llaqtapi huñunakuq creeqmasin runakunamanpas visitaran. 33Chay Lida llaqtapin Eneas sutiyoq runata tariran. Paymi mana puriq kaspa, pusaq wataña camallapi kasqa. 34Chaymi Pedroqa payta niran: —Eneas, Jesucriston kunan sanoyachisunki. Chayqa hatariy; hinaspa camaykita allichay, nispa. Hinaqtinmi Eneasqa kasqan ratolla sanoña hatariran. 35Chaymi chay Lida llaqtapi tiyaq runakuna, hinallataq Sarón lawpi tiyaq runakunapas, chay milagrota rikuspankun, Señor Jesucristopi creeranku. 36Jope nisqa llaqtapin Jesucristopi creeq Tabita sutiyoq warmi tiyaran. Chay warmipa sutinmi griego rimaypi karan “Dorcas”. Paymi khuyapayakuq warmi kaspa, runamasinta hinallataq wakchakunatapas yanaparan. 37Ichaqa chay p'unchawkunapin chay Dorcas sutiyoq warmiqa, huk onqoywan onqospa wañuran. Chaymi paypa cuerponta bañaruspanku, costumbrenkuman hina, wasipa altosninpi huk cuartoman churaranku. 38Chay Jope llaqtapa cercan Lida llaqtapin Pedroqa kasharan. Hinaqtinmi Jope llaqtapi creyentekunaqa, Lida llaqtapi Pedro kasqanta yacharuspanku, ishkay runakunata mandaranku, khaynata valekamunankupaq: —¡Ama hina kaychu, kunanpuni kay Jope llaqtaman hamuy! nispa. 39Chaymi Pedroqa kasqan ratolla chay ishkay runakunapiwan Jope llaqtaman riranku. Chayaruqtinkutaqmi Pedrotaqa wañusqapa kasqanman pusayuranku. Hinaqtinmi ashka viudakunaqa waqayuspanku, Pedroman muyuriykuranku, Dorcaspa ruwasqan p'achakunata Pedroman qawachispanku. 40Hinaqtinmi Pedroqa chaypi kaq llapallan runakunata kamachiran, chay cuartomanta hawaman lloqsinankupaq. Hinaspan qonqoriyukuspa Diosmanta mañakuran. Mañakuyta tukuruspantaqmi, chay wañusqa warmita qawarispa niran: —¡Tabita, hatariy! nispa. Chaymi Tabitaqa wañusqanmanta kawsarispa, Pedrota rikuran; hinaspataq tiyarimuran. 41Hinaqtinmi Pedroqa makinmanta aysarispa sayarichiran. Hinaspan Jesucristopi creeq runakunata, hinallataq viudakunatawan waqyarispa, Dorcastaqa paykunaman kawsashaqtaña rikuchiran. 42Chay warmipa kawsarimusqanmantan enteron Jope llaqtapi yacharanku. Chaymi ashka runakunaqa Jesucristopi creeranku. 43Hinaspan Pedroqa chay Jope llaqtapi, suela ruwaq Simonpa wasinpi, huk tiempo qepakuran.


text: 1Pentecostés fiesta p'unchaw chayaramuqtinmi, Jesucristopa apostolninkuna, wakin creyentekunapiwan kushka, huk wasipi huñunasqa kasharanku. 2Hinaqtinmi qonqayllamanta hanaq pachamanta wayra hina qaparishaq uyarikuran. Hinaspan chay kasqanku wasiman hunt'ayuran. 3Hinaqtinmi sapankamankupa umanpa altonman nina rawrashaq hina urayamuran. 4Hinaqtinmi paykunaqa Santo Espirituwan llapallanku hunt'ayusqa karanku. Hinaspan paykunaqa Santo Espíritu rimachiqtin, mana hayk'aq rimasqanku tukuy clase rimaykunapi sapankamanku rimayta qallariranku. 5Chay p'unchawkunapin Dios Taytata kasukuq Israel nacionniyoq ashka runakuna Jerusalén llaqtapi kasharanku. Paykunaqa huk law nación llaqtakunapin tiyaranku. (Chaymi Jerusalén llaqtapi Pentecostés fiestaman chay nación llaqtakunamanta hamuranku, Diosta yupaychanankupaq). 6Hinaqtinmi chay Jerusalén llaqtaman hamuq runakunaqa, chay wayra hina qaparisqanta uyarispanku, apostolkunapa kasqanman huñunakamuranku. Hinaspan sapankamankupa rimayninkupi rimasqankuta uyarispanku, chay runakunaqa mana ni imaynatapas piensayta atirankuchu. 7Chaymi admirasqallaña parlanakuranku khaynata: —¿Manachu kay tukuy clase rimaykunapi rimaq runakunaqa Galilea provincia lawmanta kankú? 8Chayri, ¿imaynanpitaq sapankamanchispa rimasqanchis rimaykunapiri uyarishanchís? 9Ashka nacionkunamanta hamuq runakunan kaypiqa kashanchis: Partiamanta, Mediamanta, Elammanta, Mesopotamiamanta, Judea provinciamanta, Capadociamanta, Pontomanta, Asia lawkunamanta, 10Frigiamanta, Panfiliamanta, Egipto lawkunamanta, África lawpi Libia nacionpi Cirene llaqtapa cercankunamanta, kay Jerusalén llaqtapi tiyaq Roma nacionniyoq runakunapas, hinallataq huk law nacionniyoq kashaspa judiokunapa religionninman cambiakuq runakunapas, 11Lamar qochapa chawpinpi Creta sutiyoq islamanta, hinallataq Arabia lawmanta ima. Noqanchisqa huk law nación llaqtakunamanta kashaspanchismi, Diospa tukuy ima admirakuypaq ruwasqankunamanta, sapankamanchispa rimayninchispi rimasqankuta kunan uyarishanchis, nispa. 12Chay rimasqankuta uyarispankun, llapallan chay runakunaqa admirasqallaña kaspanku, tapunakuranku khaynata: —Kaykunari, ¿imanaqtintaq pasashan? nispanku. 13Ichaqa wakin runakunañataqmi apostolkunamanta burlakuspa, khaynata niranku: —Waq runakunaqa mach'asqan kashanku; chaymi saynataqa rimashanku, nispanku. 14Hinaqtinmi Pedroqa chunka hukniyoq apostolkunapiwan tiyasqankumanta kushka sayariranku. Hinaspan Pedroqa altota rimarispa, chaypi huñunasqa runakunata, khaynata niran: —Israel nacionniyoq llaqtamasiykuna, hinallataq kay Jerusalén llaqtapi llapallan tiyaq runakunapas; llapallaykichisyá kay nisqaykunata allinta uyariwaychis. 15Qankunaqa pantashankichismi. Noqaykuqa manan mach'asqachu kashayku. Hinaspapas chayraqmi las nueve de la mañanallaraq kashan. (¿Chaychu noqaykuri mach'asqa kashaykuman? Kay llaqtanchispiqa manan ni pipas sayna achiqayllataraqqa mach'anchu). 16Ichaqa kaykuna rikusqaykichisqa pasashan, Diosmanta willakuq profeta Joelpa ñawpaqtaraq nisqanman hina cumplikunanpaqmi. Paymi Diospa nisqanta escribiran khaynata: 17Diosmi niran: “Qepa p'unchawkunatan Santo Espirituyta llapallan runakunaman mandamusaq. Chaymi qari wawaykichispas, hinallataq warmi wawaykichispas noqamanta willakunqaku. Hinallataqmi jovenkunapas sueñoypi hina visionkunata rikunqaku. Hinallataq yuyaqña kaq runakunatapas noqan sueñoyninkupi rimapayasaq. 18Saynallataqmi chay p'unchawkunapiqa, Santo Espirituyta mandamusaq, noqata serviwaq qarikunaman, hinallataq warmikunamanpas. Chaymi paykunaqa noqamanta willakunqaku. 19Saynallataqmi noqaqa alto cielopipas admirakuypaq señalkunata rikhurichisaq, hinallataq kay pachapipas, admirakuypaq milagrokunata rikuchisaq: yawarta, ninata, hinallataq phuyu hinaraq oqarikushaq q'oshñitawan ima. 20Hinallataqmi noqapa kutimunay suma-sumaq hatun p'unchaw manaraq chayamushaqtin, intipas tutayanqa, hinallataq killapas yawar hina pukaman tukunqa. Chaykunaq pasasqanmi ancha hatun admirakuypaq kanqa. 21Ichaqa pipas noqapi creespa, sutiypi mañakuqmi salvasqa kanqa”, nispa 22Israel nación llaqtamasiy runakuna, kay nisqaykunata uyariychis. Diosqa kay pachaman Jesucristota mandamuspanmi, payman tukuy atiyta qoran. Chaymi Nazaret llaqtayoq Jesusqa, qankuna ukhupi kashaspa, ancha admirakuypaq tukuy imaymana milagrokunata ruwaran. Chaykunata rikuspaykichismi, qankunaqa chaykunamanta yacharankichis. 23Diosqa ñan yacharanña, Jesusqa anchata sufrispa ñak'arinantaqa. Chaymi Diospa planninman hina Jesusqa enemigon runakunaman entregasqa karan; hinaspapas paytan qankunaqa presocharankichis; hinaspan huchasapa runakunapa makinman entregarankichis, cruzpi chakataruspa wañuchinankupaq. 24Saynata ruwashaqtiykichispas, Diosmi Jesustaqa wañusqanmanta kawsarichimuran. Ichaqa wañuyqa manapunin Jesustaqa sepulturapi qepachiyta atiranchu. 25Kaykunamantan rey Davidpas ñawpaqtaraq Jesusmanta khaynata rimaran: “Señortaqa ñawpaqniypin sapa kutin rikullashani. Paymi phaña ladoypi kashan cuidawananpaq. Chaymi noqaqa mana urmasaqchu. 26Noqaqa ancha kusisqan kashani. Anchata kusikuspan simiywanpas takini. Paypi confiakuspaymi noqaqa mana ni imatapas manchakusaqchu. 27Qanqa wañusqakunapa kasqanpiqa manan noqataqa dejawankichu. Nitaqmi cuerpoytapas sepulturapi ismunanpaqqa permitinkichu, mana huchayoq serviqniyki kasqayrayku. 28Qanmi noqataqa yachachiwaranki munasqaykiman hina kawsanaypaq. Chaymi noqaqa anchata kusikushani, qan noqawan kushka kasqaykirayku”, nispa 29Saynata yachachispan Pedroqa khaynata niran: —Llaqtamasiykuna, kunanmi ñawpaq abuelonchis Davidmanta cheqaqtapuni willasqaykichis. Pay wañuqtinmi, huk sepulturapi p'amparanku. Ichaqa kunan p'unchawkamapas yachanchismi, Davidpa cuerpon p'ampasqanku sepulturaqa kay kasqanchis lugarpa cercanpi kasqanta. 30Rey Davidqa Diosmanta willakuq profetan karan. Chaymi payqa ña yacharanña paypa mirayninmanta huk salvador kay pachaman hamuspa, Israel nación llaqtapi rey kananta. Chaytaqa yacharan payman Dios juramentota ruwaspa prometesqanraykun. 31Hinaspapas Diospa prometesqankuna cumplikunantaqa, Davidqa yacharanmi. Chaymi payqa qepa tiempopi imakunas pasananta yachaspa willakuran, Salvawaqninchispa cuerpon sepulturapi ismunanpaq mana saqesqa kananmanta, aswanqa kawsarinpunanmanta. 32Chay prometesqanman hinan, Jesustaqa Dios kawsarichimuran. Chaykunata rikusqanchisraykun noqanchisqa llapallanchis testigo kanchis. 33Chaymantan Diosqa hanaq pachaman Jesusta oqarispa phaña ladonpi tiyaykachiran. Hinaspan Diosqa prometesqanman hina, Santo Espirituta Jesusman qoran; hinaqtinmi Jesusñataq chay Santo Espirituta noqaykuman qowaranku. Chaykuna pasasqantan kunan qankunaqa rikushankichis, hinallataq uyarishankichis ima. 34Hinaspapas noqanchisqa yachanchismi, rey Davidqa hanaq pachamanqa manan oqarisqachu karan. Aswanqa kikin Davidpunin khaynata niran: “Señor Diosmi Señorniyta niran: Phaña ladoypi tiyaykuy, 35llapallan enemigoykikunata vencespay, chaki plantaykiman churanaykama”, nispa. 36Chayraykun niykichis, qankuna Israel nación llaqtayoq runakunaqa, cheqaqtapuni yachaychis, cruzpi chakatasqaykichis Jesustan Diosqa churaran, llapallan runakunapa Señornin, hinallataq salvadornin ima kananpaq, nispa. 37Chaykunata llapallan runakuna uyarispankun, sonqonkupi anchata llakikuranku. Hinaspan Pedrota hinallataq wakin apostolkunatawan tapuranku: —Wawqeykuna, sayna kaqtinri, ¿imatataq noqaykuri kunan ruwaykuman? nispanku. 38Hinaqtinmi Pedroqa paykunata contestaran: —Huchaykichismanta wanakuspayá Diosman kutirikuychis. Hinaspa Jesucristopa sutinpi sapankamaykichis bautizachikuychis, saynapi Dios huchaykichista perdonaspa, Santo Espirituta qosunaykichispaq. 39Kay promesakunaqa qankunapaqmi karan, wawaykichiskunapaqpas, hinallataq enteron mundontinpi pikunatachus Dios salvananpaq waqyay munasqankunapaqwan ima, nispa. 40Saynallataqmi Pedroqa chaypi kaq runakunata alli-allinta ashka yachachikuykunawan consejaspa, khaynata niran: —Huchallapi puriq runakunawan kushka castigasqa kanaykichismanta librakuychis, salvasqa kanaykichispaq, nispa. 41Chaymi Pedropa nisqankunata kasukuq runakunaqa bautizachikuranku. Hinaspan chay p'unchawpiqa, Jesucristopi creeq runakunaman kinsa waranqa hina runakuna yapakuranku. 42Hinaspan paykunaqa kaykunata ruwaranku: apostolkunapa yachachisqanta allinta uyarispa kasukuranku; huk runa hinalla kawsaranku; t'antatapas huk sonqolla partinakuspan kushka mikhuranku; hinallataq Diosmantapas huk sonqolla mañakuranku. 43Jesucristopa apostolninkuna, milagrokunata hinallataq admirakuypaq señalkunata ruwaqtinkun, llapallan runakunaqa anchata admirakuranku. 44Saynallataqmi Jesucristopi llapallan creeq runakunaqa huk sonqolla kawsaranku; hinallataq tukuy ima kaqninkuwanpas yanapanakuspa ima kawsaranku. 45Chaymi wakinqa allpankutapas, hinallataq wakin kaqninkutapas venderanku. Hinaspan ima kaqninkutapas, hinallataq chay vendesqanku qolqetapas sapankamapa necesitasqanman hina rakiranku. 46Saynallataqmi paykunaqa Dios yupaychana templopi huk sonqolla sapa p'unchaw huñunakuranku. Hinallataq sapankamapa wasinkupi huñunakuspanku, mikhunata ancha kusikuywan hinallataq humildadwan ima kushka mikhuranku. 47Hinaspapas llapallankun paykunaqa Diosta yupaychaspa karanku. Chaymi chay llaqtapi tiyaq runakunaqa paykunataqa anchata respetaranku. Hinaqtinmi Diosqa ashka runakunata yanaparan, (Jesucristopi creespa) salvasqa kanankupaq. Chayraykun Jesucristopi creeq runakunaqa sapa p'unchaw aswan ashkaña karanku.